title: Pyrstöveitsikalat

text: Pyrstöveitsikalojen heimo jaetaan 13 sukuun ja lähteestä riippuen 45–64 lajiin. Tyypillisiä piirteitä ovat pitkänomainen ruumiinmuoto, selän pitkähkö siimamainen elin ja hyvin pitkä peräevä. Suurin laji "Apteronotus magdalenense" voi kasvaa 1,3 m pitkäksi. Pyrstöveitsikalat ovat ainoita kaloja veitsikalojen lahkossa, joilla on pyrstöevä. Eräillä heimon pyrstöveitsikalaljeilla on pitkä kuono. Heimon kalat pystyvät tuottamaan korkeataajuuksisen heikon sähkökentän ja erotuksena muista sähköelin on muodostunut hemokudoksesta ei lihaskudoksesta.


title: Pyrstöveitsikalat

text: Pyrstöveitsikalojen levinneisyysalue ulottuu Panamasta Argentiinaan ja Etelä-Amerikassa ainoa maa, josta heimon lajeja ei tavata on Chile. Useimmat niistä elävät nopeasti virtaavissa puroissa ja joissa. Pyrstöveitsikalojen ravintoa ovat pienemmät kalat, vesihyönteiset ja niiden toukat. Eräät lajit syövät myös sienieläimiä. Mustaveitsikalaa ("Apteronotus albifrons") ja samettiveitsikalaa ("A. leptorhynchus") pidetään akvaariokaloina.


title: Aukile

text: Aukile on sikiön tai lapsen pään vielä luutumatonta kohtaa. Lapsi syntyy normaalisti kallojen luut saumaantumattomana toisiinsa, eli luuttomia kohtia päässä. Ihmisillä ja apinoilla on tyypillisesti syntyessään kuusi aukiletta. Aukileet mahdollistavat aivojen nopean kasvun, sillä aivot kasvavat nopeammin kuin mitä ympäröivät kallojen luut pystyvät kasvamaan. Aukileiden liian nopea luutuminen syntymän jälkeen saattaa häiritä lapsen aivojen kehitystä.


title: Ludlow (täsmennyssivu)

text: Ludlow voi tarkoittaa seuraavia asioita


title: Vaison-la-Romaine

text: Vaison-la-Romaine on kunta Vauclusen departementissa Provence-Alpes-Côte d'Azurin alueella Kaakkois-Ranskassa. Kaupunki sijaitsee Mont Ventoux’n pohjoispuolella Ouvèzejoen varrella.


title: Vaison-la-Romaine

text: Kaupunki on ollut olemassa jo roomalaisten aikana ja siellä on hyvin säilyneitä roomalaisten rakentamia taloja sekä teatteri. Niiden lähistöllä on tehty monia merkittäviä arkeologisia kaivauksia. Vaison-la-Romainen yläkaupunki on rakennettu renessanssikaudella ja 1700-luvulla. Kaupungin uuden ja vanhan puolen yhdistää roomalaisaikainen kaarisilta, joka on jo vuonna 1840 luokiteltu historialliseksi muistomerkiksi.


title: Vaison-la-Romaine

text: Ouvèzejoki tulvi 22. syyskuuta vuonna 1992 ja aiheutti kaupungille suuria tuhoja.


title: Jordan Eagers

text: Jordan Eagers (s. 3. tammikuuta 1989 Sheffield, Englanti, Yhdistynyt kuningaskunta) on englantilainen jalkapalloilija. Pelipaikaltaan hän on keskikenttäpelaaja.


title: Jordan Eagers

text: Eagers pelasi Veikkausliigan kaudella 2008 13 ottelua IFK Mariehamnissa. Sen jälkeen hän teki sopimuksen Sheffield FC:n kanssa, jonka jälkeen hän edusti Staveley Miners Welfarea kolmen kauden verran. Hän palasi Sheffield FC:hen tammikuussa 2013.


Jääkiekon alle 18-vuotiaiden maailmanmestaruuskilpailut 2008 pelattiin Venäjän Kazanissa 13. - 24. huhtikuuta 2008.


title: Appenzeller Bahnen

text: Appenzeller Bahnen (AB) on sveitsiläinen rautatieyhtiö, jolla on vähäisessä määrin myös bussiliikennettä. Yhtiö toimii Koillis-Sveitsissä Appenzell Ausserrhodenin, Appenzell Innerrhodenin ja Sankt Gallenin kantonien alueella. Yhtiön pääkonttori Herisaussa.


title: Appenzeller Bahnen

text: Appenzeller Bahnen harjoittaa lähinnä matkustajaliikennettä. Vuonna 2012 yhtiö kuljetti 5,1 milj. matkustajaa. Liikennesuorite oli 43 milj. matkustajakilometriä ja ajetut reitit 1,8 milj. kilometriä.


title: Appenzeller Bahnen

text: Appenzeller Bahnenin rataverkko koostuu kolmesta yksittäisestä rataosuudesta sekä yhdestä isommasta kokonaisuudesta. Radat eivät ole teknisesti yhteydessä muihin rautateihin, mutta kaikki radat alkavat SBB:n runkoverkon asemilta.


title: Appenzeller Bahnen

text: Nykyinen Appenzeller Bahnen AG syntyi vuonna 2006, kun neljä paikallista yhtiötä, Rorschach-Heiden-Bergbahn (RHB), Rheineck-Walzenhausen-Bergbahn (RhW), St.Gallen-Speicher-Trogen (TB) ja vanha Aktiengesellschaft Appenzeller Bahnen, yhdistyivät. Edeltäjäyhtiöiden historia alkaa vuodesta 1875, jolloin Rorschach–Heiden-rata otettiin käyttöön.


title: Röntgenfilmi ja filmikasetti

text: Röntgenfilmi ja filmikasetti ovat filmi ja suojakotelo, johon voidaan kuvata röntgentutkimuksia. Röntgenfilmi muistuttaa rakenteeltaan valokuvausfilmiä. Poikkeuksena on röntgenfilmin sietokyky pimiön punaiselle tai kellanruskealle suojavalolle. Lisäksi röntgenfilmissä on kaksinkertainen rakenne, eli röntgenfilmissä on säteilylle herkkä kerros molemmin puolin filmipohjaa. Filmikasetti on valotiivis rasia, johon filmi kuvaamista varten laitetaan. Kasetin sisäseiniin on liimattu vahvistuslevyt, jotka fluerensoivat röntgensäteilyn valoksi. Vahvistuslevyjen vuoksi röntgenfimi valottuu 95 %:sti valolla ja 5 %:sti suoralla säteilyllä Röntgenfilmeistä maailmanlaajuisesti siirrytty paljolti digitaalisen röntgenkuvaukseen lääketieteessä.


title: Eurooppa-liigan kausi 2013–2014

text: UEFA Europa Leaguen kausi 2013–2014 oli jalkapallokilpailu Eurooppa-liigan viides kausi nykyisellä nimellään ja 43. UEFA:n järjestämä turnaus eurooppalaisille seurajoukkueille. Mestaruuden voitti Sevilla FC, joka voitti loppuottelussa SL Benfican. Ottelu pelattiin 14. toukokuuta 2014 Torinossa Juventus Stadiumilla. Edelliskauden mestari Chelsea FC ei osallistunut kilpailuun, koska joukkue osallistui Mestarien liigaan ja eteni siellä pudotuspelivaiheeseen.


title: Eurooppa-liigan kausi 2013–2014

text: Ensimmäiset osaottelut pelattiin joko 2., 3. tai 4. heinäkuuta ja toiset osaottelut 10. tai 11. heinäkuuta.


title: Eurooppa-liigan kausi 2013–2014

text: Ensimmäiset osaottelu pelattiin joko 16. tai 18. heinäkuuta, toiset osaottelut 25. heinäkuuta.


title: Eurooppa-liigan kausi 2013–2014

text: Ensimmäiset osaottelut pelattiin 1. elokuuta ja toiset 8. elokuuta.


title: Eurooppa-liigan kausi 2013–2014

text: Play-off kierrokselle osallistuvat kolmannen karsintakierroksen voittajat, 18 joukkuetta, jotka ovat selviytyneet suoraan tälle kierrokselle sekä Mestarien liigan karsintojen 3. karsintakierroksen häviäjät. Ensimmäiset osaottelut pelattiin 22. elokuuta ja toiset osaottelut 29. elokuuta.


title: Eurooppa-liigan kausi 2013–2014

text: 1. pudotuspelikierroksen ensimmäiset osaottelut pelattiin 20. helmikuuta ja toiset osaottelut 27. helmikuuta.


title: Patricio Hacbang Alo

text: Patricio Hacbang Alo (s. 2. joulukuuta 1939 Cebu) on filippiiniläinen roomalaiskatolinen piispa. Hänet vihittiin papiksi 14. maaliskuuta 1964 ja nimitettiin Davaon arkkihiippakunnan vihkipiispaksi sekä Thibiucan titulaaripiispaksi 14. huhtikuuta 1981. Piispaksi vihkiminen seurasi 7. kesäkuuta. Pääkonsekraattorina toimi Julio Rosales y Ras, jota avustivat Manuel S. Salvador ja Pedro Rosales Dean.


title: Patricio Hacbang Alo

text: Alo sai 9. marraskuuta 1984 nimityksen Matin piispaksi.


title: Maurice de Germiny

text: Maurice de Germiny (s. 23. marraskuuta 1939 Saint-Maurice-du-Désert) on ranskalainen roomalaiskatolinen piispa. Hänet vihittiin papiksi 29. kesäkuuta 1974 ja nimitettiin Bloisin hiippakunnan johtoon 27. maaliskuuta 1997. Piispaksi vihkiminen seurasi 24. toukokuuta. Pääkonsekraattorina toimi Jean-Marie Lustiger, jota avustivat Pierre Marie Léon Augustin Plateau ja Henri Marie Raoul Brincard.


title: Jacinto Vásquez Ochoa

text: Jacinto Vásquez Ochoa (5. marraskuuta 1909 Tarqui – 21. heinäkuuta 1980) oli kolumbialainen roomalaiskatolinen piispa. Hänet vihittiin papiksi Garzónin hiippakuntaan 3. joulukuuta 1939 ja nimitettiin Espinalin hiippakunnan johtoon 22. joulukuuta 1956. Piispaksi vihkiminen seurasi 28. huhtikuuta 1957. Pääkonsekraattorina toimi Paolo Bertoli, jota avustivat Gerardo Martínez Madrigal ja Arturo Duque Villegas.


title: Jacinto Vásquez Ochoa

text: Vásquez Ochoa osallistui Vatikaanin toiseen kirkolliskokoukseen. Hän erosi tehtävistään piispana 12. joulukuuta 1974.


title: Ante Ivas

text: Ante Ivas (s. 26. joulukuuta 1939 Vodice) on kroatialainen roomalaiskatolinen piispa. Hänet vihittiin papiksi 5. heinäkuuta 1964 ja nimitettiin Šibenikin hiippakunnan johtoon 5. helmikuuta 1997. Piispaksi vihkiminen seurasi 19. maaliskuuta. Pääkonsekraattorina toimi Franjo Kuharić, jota avustivat Ante Jurić ja Ivan Prenđa.


title: Videoblogi

text: Videoblogi (arkikielessä "vlogi", , "vlog") on blogi, joka tehdään videokuvaamalla. Videoblogeja tekeviä kutsutaan "vloggaajiksi". Tunnettuja suomalaisia vloggaajia ovat muun muassa Lakko, Herbalisti, Soikku ja Saara. Suomalaisista kanavista eniten tilaajia YouTubessa on dudesonVLOG-kanavalla. Tunnettuja ulkomaisia vloggaajia ovat muun muassa PewDiePie ja Bethany Mota. Eräs suosituimmista vlogien julkaisupaikoista on videopalvelu YouTube.


title: Nándor Bosák

text: Nándor Bosák (s. 28. joulukuuta 1939) on unkarilainen roomalaiskatolinen piispa. Hänet vihittiin papiksi 13. kesäkuuta 1963 ja nimitettiin Debrecen-Nyíregyházan hiippakunnan johtoon 31. toukokuuta 1993. Piispaksi vihkiminen seurasi 15. kesäkuuta. Pääkonsekraattorian toimi László Paskai, jota avustivat István Seregély ja József Tempfli.


title: Khashaba Dadasaheb Jadhav

text: Khashaba Dadasaheb Jadhav (15. marraskuuta 1926 Goleshwar, Intia – 14. elokuuta 1984 Goleshwar, Intia) oli intialainen painija, joka voitti pronssia Helsingin olympialaisissa 1952.


title: Khashaba Dadasaheb Jadhav

text: Jadhav oli itsenäistyneen Intian ensimmäinen yksilölajin olympiamitalisti. Hän osallistui Helsingin olympialaisten lisäksi Lontoon vuoden 1948 kisoihin. Jadhav kuoli moottoripyöräonnettomuudessa vuonna 1984, 57-vuotiaana.


title: Wendie Renard

text: Wendie Renard (s. 20. heinäkuuta 1990 Schoelcher, Martinique) on ranskalainen jalkapalloilija, pelipaikaltaan puolustaja.


title: Wendie Renard

text: Renard on pelannut Ranskan naisten maajoukkueessa kesäkuun 2015 loppuun mennessä yhteensä 71 maaottelua ja tehnyt niissä 16 maalia. Hän on edustanut maajoukkuetta MM-kilpailuissa 2011 ja olympialaisissa 2012, joissa molemmissa Ranska sijoittui neljänneksi. Olympialaisissa hän teki kaksi maalia. Renard pelasi myös vuoden 2013 EM-kilpailuissa, jossa hän Ranskan toisessa ottelussa Espanjaa vastaan teki ottelun ainoan maalin ja kolmannessa ottelussa Englantia vastaan Ranskan kolmannen maalin. MM-kilpailuissa 2015 Renard oli Ranskan kapteeni ja pelasi täyden ajan joukkueen jokaisessa ottelussa.


title: Wendie Renard

text: Seuratasolla Renard on edustanut Olympique Lyonnais -seuraa vuodesta 2006 ja on ollut kahdesti voittamassa naisten mestarien liigaa (2011, 2012).


title: Gaëtane Thiney

text: Gaëtane Thiney (s. 28. lokakuuta 1985 Troyes) on ranskalainen jalkapalloilija, pelipaikaltaan keskikenttäpelaaja.


title: Gaëtane Thiney

text: Thiney on pelannut Ranskan naisten maajoukkueessa kesäkuun 2015 loppuun mennessä yhteensä 127 maaottelua ja tehnyt niissä 55 maalia. Hän on edustanut maajoukkuetta MM-kilpailuissa 2011 ja 2015 sekä olympiakisoissa 2012. MM-kilpailuissa 2011 hän teki kaksi maalia ja olympiakisoissa 2012 yhden, ja molemmissa Ranska sijoittui neljänneksi. Thiney on pelannut myös vuosien 2009 ja 2013 EM-kilpailuissa, joista ensin mainitussa hän teki yhden maalin ja jälkimmäisessä teki maalin puolivälieräottelun rangaistuspotkukilpailussa Tanskaa vastaan (Tanska voitti 2–4).


title: Gaëtane Thiney

text: Seuratasolla Renard on edustanut FCF Juvisy -seuraa vuodesta 2008.


title: József Tempfli

text: József Tempfli (9. huhtikuuta 1931 Urziceni – 25. toukokuuta 2016) oli romanialainen roomalaiskatolinen piispa. Hänet vihittiin papiksi 31. toukokuuta 1962 ja nimitettiin Oradea Maren hiippakunnan johtoon 14. maaliskuuta 1990. Piispaksi vihkiminen seurasi 26. huhtikuuta. Pääkonsekraattorina toimi László Paskai, jota avustivat Endre Gyulay ja Lajos Bálint.


title: József Tempfli

text: Tempfli jäi eläkkeelle 23. joulukuuta 2008.


title: Rudolf Voderholzer

text: Rudolf Voderholzer (s. 9. lokakuuta 1959 München) on saksalainen roomalaiskatolinen piispa. Hänet vihki papiksi Münchenin ja Freisingin arkkihiippakuntaan Friedrich Wetter 17. kesäkuuta 1987. Hänet nimitettiin Regensburgin hiippakunnan johtoon 6. joulukuuta 2012, ja piispaksi vihkiminen seurasi 26. tammikuuta 2013. Pääkonsekraattorina toimi Reinhard Marx, jota avustivat Gerhard Ludwig Müller ja František Radkovsky.


title: František Radkovský

text: František Radkovský (s. 3. lokakuuta 1939 Třešť) on tšekkiläinen roomalaiskatolinen piispa. Hänet vihittiin papiksi 27. kesäkuuta 1970 ja nimitettiin Prahan arkkihiippakunnan vihkipiispaksi sekä Aggarin titulaaripiispaksi 17. maaliskuuta 1990. Piispaksi vihkiminen seurasi 7. huhtikuuta. Pääkonsekraattorina toimi František Tomášek, jota avustivat Jan Lebeda ja Antonín Liška.


title: František Radkovský

text: Radkovský sai 31. toukokuuta 1993 nimityksen Plzeňin piispaksi.


title: Corine Franco

text: Corine Franco (s. 5. lokakuuta 1983 La Rochelle) on ranskalainen jalkapalloilija, pelipaikaltaan puolustaja.


title: Corine Franco

text: Franco on pelannut Ranskan naisten maajoukkueessa yhteensä 85 maaottelua ja tehnyt niissä 11 maalia. Hän on edustanut maajoukkuetta MM-kilpailuissa 2011 ja olympialaisissa 2012, joissa molemmissa Ranska sijoittui neljänneksi. Franco on pelannut myös vuosien 2009 ja 2013 EM-kilpailuissa.


title: Corine Franco

text: Seuratasolla Franco on edustanut Olympique Lyonnais -seuraa vuodesta 2008. Hän oli voittamassa naisten mestarien liigaa vuonna 2012.


title: Kinnekullebanan

text: Kinnekullebanan on 121 kilometriä pitkä sähköistämätön yksiraiteinen ratalinja, joka kulkee Ruotsin Håkantorpista Lidköpingin ja Mariestadin kautta Gårdsjöhön.Gårdsjössä rata yhdistyy Västra stambananiin ja Håkantorpissa Älvsborgsbananiin. Radalta puuttuu sekä automaattinen kulunvalvonta että keskitetty liikenteenohjaus.


title: Andorralaiset eurokolikot

text: Andorralaiset eurokolikot ovat Andorralle myönnettyjä eurokolikoita. Kolikot suunniteltiin julkaistavaksi 1. tammikuuta 2014, kunnes julkaisupäivä muutettiin maalis-huhtikuulle 2014. Myöhemmin julkaisupäivä muutettiin loppuvuodelle 2014. 23. joulukuuta ilmoitettiin, että pieni erä kolikoita oli lähetetty valituille henkilöille ja lopullinen virallinen julkaisupäivä on 15. tammikuuta 2015.


title: Andorralaiset eurokolikot

text: Eurokolikoissa arvo- eli klaavapuoli on kaikissa euromaissa samanlainen, mutta kääntö- eli kruunapuolen jokainen euromaa suunnittelee itse omille kolikoilleen. Andorran yhden, kahden ja viiden sentin kolikoissa on kuvattuna pyreneidenvuohi. Kymmenen, kahdenkymmenen ja viidenkymmenen sentin kolikossa on kuvattuna renessanssitaiteellinen kirkkorakennus Església de Sant Martí de la Cortinada. Yhden euron kolikossa on kuvattuna historiallinen rakennus Casa de la Vall. Kahden euron kolikossa on kuvattuna Andorran vaakuna.


title: Élise Bussaglia

text: Élise Bussaglia (s. 24. syyskuuta 1985 Sedan) on ranskalainen jalkapalloilija, pelipaikaltaan keskikenttäpelaaja.


title: Élise Bussaglia

text: Bussaglia on pelannut Ranskan naisten maajoukkueessa kesäkuun 2015 loppuun mennessä yhteensä 147 maaottelua ja tehnyt niissä 26 maalia. Hän on edustanut maajoukkuetta MM-kilpailuissa 2011, olympialaisissa 2012 ja MM-kilpailuissa 2015, joista kahdessa ensiksi mainitussa Ranska sijoittui neljänneksi. MM-kilpailuissa 2011 hän teki puolivälieräottelussa Englantia vastaan Ranskan ainoan maalin. Bussaglia on pelannut myös vuosien 2005, 2009 ja 2013 EM-kilpailuissa.


title: Élise Bussaglia

text: Seuratasolla Bussaglia on edustanut Olympique Lyonnais -seuraa vuodesta 2012. Hänen aiempia seurojaan ovat muun muassa CNFE Clairefontaine (2002–2004), FCF Juvisy (2004–2007), Montpellier HSC (2007–2009) ja Paris Saint-Germain (2009–2012). Hän on voittanut Ranskan mestaruuden vuosina 2006, 2013, 2014 ja 2015.


title: Camille Abily

text: Camille Abily (s. 5. joulukuuta 1984 Rennes) on ranskalainen jalkapalloilija, pelipaikaltaan keskikenttäpelaaja.


title: Camille Abily

text: Abily on pelannut Ranskan naisten maajoukkueessa kesäkuun 2015 loppuun mennessä yhteensä 151 maaottelua ja tehnyt niissä 29 maalia. Hän on edustanut maajoukkuetta MM-kilpailuissa 2011 ja 2015 sekä olympialaisissa 2012. MM-kilpailuissa 2011 Abily teki yhden maalin ja Ranska sijoittui neljänneksi. Myös olympialaisissa Ranskan sijoitus oli neljäs. Abily on pelannut myös vuosien 2005, 2009 ja 2013 EM-kilpailuissa. Vuoden 2009 EM-kisoissa hän teki kaksi maalia, joista toisen rangaistuspotkusta.


title: Camille Abily

text: Seuratasolla Abily on edustanut Olympique Lyonnais -seuraa vuodesta 2010. Hän on pelannut myös Yhdysvalloissa Los Angeles Solissa vuonna 2009 ja FC Gold Pridessa vuonna 2010.


title: Marika Jänkä

text: Marika Hannele Jänkä (s. 30. kesäkuuta 1983 Perho) on suomalainen kestävyysjuoksija. Hän edustaa Turun Urheiluliittoa ja hänen valmentajanaan toimii Lippo Juvala. Kalevan kisoista Jänkä on voittanut pronssia 3 000 metrin estejuoksusta, minkä lisäksi hän on saavuttanut viestijuoksun SM-kilpailuissa pronssia 4 × 800 metrin viestijuoksussa.


title: Oona Vilén

text: Oona Jemina Vilén (s. 14. marraskuuta 1989 Helsinki) on suomalainen pikajuoksija. Hän edustaa Viipurin Urheilijoita ja hänen valmentajanaan toimii Esa Peltola. Kalevan kisoista Vilén on voittanut pronssia 100 metrin juoksussa (2006). Lisäksi hän on saavuttanut viestijuoksun SM-kilpailuista pronssia 4 × 100 metrin viestijuoksusta (2004).


title: Theresa Nielsen

text: Theresa Nielsen (s. 20. heinäkuuta 1986) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa huhtikuun 2018 loppuun mennessä 122 maaottelua ja tehnyt niissä neljä maalia. Hän pelasi vuoden 2013 EM-kisoissa Tanskan kaikissa viidessä ottelussa. Vuoden 2017 EM-kisoissa hän saavutti hopeaa. Ensimmäisen maaottelunsa hän pelasi maaliskuussa 2008.


title: Theresa Nielsen

text: Nielsen edustaa seuratasolla yhdysvaltalaista Seattle Reigns FC:tä. Aiemmin hän on pelannut Hvidovre IF:ssä vuoteen 2002, BSF:ssä vuosina 2003–2008, Brøndby IF:ssä vuosina 2009–2016 sekä norjalaisessa Vålerenga IF:ssä vuonna 2017.


title: Alexander von Bach

text: Alexander von Bach (4. tammikuuta 1813 Loosdorf – 12. marraskuuta 1893 Wien) oli itävaltalainen poliitikko, joka toimi Itävallan sisäministerinä vuosina 1849–1859 ja loi maahan keskitetyn hallinnon, joka palveli uusabsolutismin tarpeita.


title: Alexander von Bach

text: Bach oli alkuperäiseltä ammatiltaan asianajaja ja vallankumouksen puhjetessa vuonna 1848 hänet tunnettiin aluksi liberaalina oppositiomiehenä. Tultuaan saman vuoden heinäkuussa oikeusministeriksi hän kuitenkin käänsi linjansa. Nyt Bach puolusti keisarin absoluuttista veto-oikeutta ja vaati suurmaanomistajille taloudellista korvausta vastineena maaorjuuden lakkauttamisesta. Wienissä lokakuussa syntyneen kansannousun aikana hän joutui epäsuosionsa vuoksi pakenemaan pääkaupungista, mutta jatkoi oikeusministerinä myös uudessa halltuksessa. Kesäkuussa 1849 hän siirtyi sisäministeriksi. Sisäministerinä Bach loi Itävaltaan keskitetyn hallinnon ja kontrollijärjestelmän sekä ajoi taantumuksellista politiikkaa, johon kuului lehdistönvapauden vähentäminen ja oikeudenkäyntien julkisuudesta luopuminen. Bach pääosin saneli hallituksen politiikan vahvan pääministerin Felix zu Schwarzenbergin kuoltua vuonna 1852. Hän tuki myös klerikalismia ja vuonna elokuussa 1855 paavin kanssa solmittu konkordaatti oli pitkälti hänen aikaansaannostaan. Taantumuksellisesta maineestaan huolimatta Bachin hallinto sai aikaan myös joitain edistysaskeleita: koko valtakunnasta tehtiin yhteinen tullialue, maaorjuuden lakkauttaminen vietiin loppuun ja koulujärjestelmää kehitettiin. Bach sai paronin aatelisarvon vuonna 1854.


title: Alexander von Bach

text: Koska Bachia pidettiin Itävallassa absolutistisen ja ultramontanistisen suuntauksen johtavana edustajana, hän joutui eroamaan hallituksesta poliittisen ilmapiirin muuttuessa vuonna 1859. Sen jälkeen hän oli vuoteen 1867 maansa lähettiläänä Pyhän istuimen luona.


title: Sofie Pedersen

text: Sofie Junge Pedersen (s. 24. huhtikuuta 1992) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa huhtikuun 2018 loppuun mennessä 50 maaottelua ja tehnyt niissä neljä maalia. Hän pelasi vuoden 2013 EM-kisoissa kahdessa alkulohko-ottelussa ensimmäisen puoliajan. Vuoden 2017 EM-kisoissa hän saavutti hopeaa. Ensimmäisen naisten maaottelunsa hän pelasi joulukuussa 2011. Vuonna 2008 hän edusti Tanskaa alle 17-vuotiaiden MM-kilpailuissa.


title: Sofie Pedersen

text: Pedersen on edustanut seuratasolla IK Skovbakkenia vuoteen 2012, Fortuna Hjørringiä vuosina 2012–2015, ruotsalaista FC Rosengårdia vuosina 2015–2017 sekä espanjalaista Levantea vuodesta 2017.


title: Air India FC

text: Air India FC on vuonna 1952 perustettu jalkapallojoukkue Mumbaista, Intiasta. Air India on voittanut Mumbain paikallisen liigan neljästi ja Intian pääsarjassa paras sijoitus on kuudes kaudelta 1997–1998. Menestyksen sijasta Air India tunnetaan hyvästä juniorityöstään, jonka seurauksena monet joukkueen juniorit ovat pelanneet isoimmissa seuroissa.


title: Stina Petersen

text: Stina Lykke Petersen (s. 9. helmikuuta 1986) on tanskalainen jalkapalloilija, pelipaikaltaan maalivahti. Hän on pelannut Tanskan naisten maajoukkueessa huhtikuun 2018 loppuun mennessä 79 maaottelua. Hän oli Tanskan joukkueen ykkösmaalivahti vuoden 2013 EM-kisoissa, joissa Tanska ylsi välieriin saakka, ja vuoden 2017 EM-kisoissa, joissa Tanska saavutti hopeaa. Ensimmäisen naisten maaottelunsa hän pelasi maaliskuussa 2011.


title: Stina Petersen

text: Petersen on edustanut seuratasolla Odense BK:ta vuoteen 2006, BSF:ää vuosina 2006–2008, Brøndby IF:ää vuosina 2009–2013, saksalaista MSV Duisburgia vuosina 2013–2014, saksalaista 1. FC Kölniä vuosina 2014–2015, Odensea ja ruotsalaista Kristianstad DFF:ää vuonna 2016 sekä Kolding Q:ta vuodesta 2017.


title: ABVD

text: ABVD on syöpäsairauksien hoidossa käytetty hoitokaavio. Se koostuu yhdistelmästä eri tavoin (toisistaan hieman poiketen) vaikuttavista sytostaateista eli solunsalpaajista. ABVD -yhdistelmähoitoa käytetään esimerkiksi Hodgkinin taudin hoidossa.


title: ABVD

text: ABVD koostuu neljästä eri syöpälääkkeestä: Adriamysiini, Bleomysiini, Vinblastiini sekä Dakarbatsiini. ABVD:n ohella on käytössä myös, niin kutsuttu BEACOPP -hoitoyhdistelmä.


title: S/2004 N 1

text: S/2004 N 1 (Neptunus XIV) on Neptunuksen pieni ja himmeä kuu, jonka löysi tähtitieteilijä Mark Showalter 1. heinäkuuta 2013 Hubble-avaruusteleskoopin vuosina 2004–2009 ottamien kuvien perusteella. Kuu on pienin Neptunuksen tunnetuista kuista, ja noin 100 miljoonaa kertaa himmeämpi kuin himmeimmät paljain silmin näkyvät tähdet. Kuun halkaisijasta on kaksi poikkeavaa arviota. Toinen arvio on 16–20 kilometriä ja toinen taas 8–10 kilometriä. Se kiertää Neptunusta 105 283 kilometrin päässä planeetan keskustasta.


title: Nadia Nadim

text: Nadia Nadim (s. 2. tammikuuta 1988) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa huhtikuun 2018 loppuun mennessä 79 maaottelua ja tehnyt niissä 23 maalia. Hän pelasi vuosien 2009, 2013 ja 2017 EM-kilpailuissa ja saavutti vuoden 2017 kisoissa EM-hopeaa. Ensimmäisen naisten maaottelunsa hän pelasi maaliskuussa 2009.


title: Nadia Nadim

text: Nadim edustaa seuratasolla Manchester Cityä. Aiemmin hän on pelannut IK Skovbakkenissa ja Fortuna Hjørringissä sekä yhdysvaltalaisseuroissa Sky Blue FC ja Portland Thorns.


title: Agenor Gołuchowski (vanhempi)

text: Agenor Romuald Gołuchowski (8. helmikuuta 1812 Skała, Galitsia – 3. elokuuta 1875 Lemberg) oli puolalaissyntyinen itävaltalainen valtiomies, joka toimi Itävallan sisäministerinä vuosina 1859–1860. Hän pääasiassa laati niin sanotun lokakuun diplomin, joka merkitsi keskitetyn hallitusvallan ja absolutismin ajan päättymistä Itävallassa.


title: Agenor Gołuchowski (vanhempi)

text: Gołuchowski palveli aluksi Galitsian paikallishallinnossa ja toimi Galitsian kuvernöörinä vuosina 1849–1859. Hänestä tuli sisäministeri elokuussa 1859. Ministerinä Gołuchowski pyrki edistämään federalismia muun muassa vahvistamalla Galitsian autonomian ja tekemällä puolasta yhden valtakunnan virallisista kielistä. Hänen merkittävin saavutuksensa oli vuonna 1860 annettu lokakuun diplomi, jonka nojalla valtakunnan eri osat saivat kukin omat maapäivänsä. Tämä muutti Itävallan federalistiseksi valtioksi. Gołuchowski joutui kuitenkin jättämään ministerin tehtävät jo saman vuoden joulukuussa ja vetäytyi hieman myöhemmin kokonaan politiikasta. Lokakuun diplomin sisältöön oltiin tyytymättömiä useilla tahoilla ja keisari Frans Joosef päätti korvata sen jo seuraavan vuoden helmikuussa helmikuun patenttina tunnetulla uudella perustuslailla, joka palautti maan keskusjohtoisemmaksi ja jolla valtakunnalle luotiin yhteinen kaksikamarinen parlamentti. Gołuchowski oli vuodesta 1861 parlamentin ylähuoneen jäsenenä. Hän toimi uudelleen Galitsian kuvernöörinä 1866–1868 ja 1871–1875 ja sai alueen puolalaiset yhteistyöhön Habsburgien monarkian kanssa tekemällä myönnytyksiä puolalaiselle nationalismille.


title: Agenor Gołuchowski (vanhempi)

text: Agenor Gołuchowskin samanniminen poika toimi myöhemmin Itävalta-Unkarin ulkoministerinä.


title: Shiny Abraham

text: Shiny Abraham (s. 8. toukokuuta 1965) on entinen intialainen yleisurheilija, joka kilpaili pikajuoksussa. Hän on voittanut Intian mestaruuden 800 metrin juoksussa. Abraham on kilpaillut yli 75 kansainvälisessä kilpailussa.


title: Simo Hämäläinen

text: Simo Hämäläinen viittaa seuraaviin:


title: John Cullen

text: John Cullen (s. 2. elokuuta 1964 Puslinch, Ontario) on kanadalainen entinen jääkiekkohyökkääjä. Hän pelasi urallaan 12 kautta NHL-liigassa.


title: John Cullen

text: John Cullen varattiin NHL:ään vuoden 1986 . Hän on yksi harvoista täydennysvarauksista, jotka ovat pelanneet yli 100 ottelua NHL:ssä. Vaikka Buffalo Sabres varasi Cullenin, hän kuitenkin aloitti NHL-uransa Pittsburgh Penguinssissa kaudella 1988–1989.


title: John Cullen

text: Vuonna 1997 Cullenilla todettiin Non-Hodgkinin lymfooma, minkä takia häneltä jäi väliin koko kausi 1997–1998. Hän yritti paluuta kaudella 1998–1999, mutta hän oli sairautensa takia menettänyt paljon voimaa ja nopeutta, eikä pystynyt pelaamaan NHL-tasolla, joten hän lopetti uransa. Kauden päätteeksi NHL palkitsi hänet Bill Masterton Memorial Trophylla.


title: Francis Daw Tang

text: Francis Daw Tang (s. 19. joulukuuta 1946) on myanmarilainen roomalaiskatolinen piispa. Hänet vihittiin papiksi Myitkyinan hiippakuntaan 15. maaliskuuta 1979 ja nimitettiin sen vihkipiispaksi sekä Maturban titulaaripiispaksi 15. tammikuuta 2002. Piispaksi vihkiminen seurasi 11. huhtikuuta. Pääkonsekraattorina toimi Adriano Bernardini, jota avustivat Paul Zingtung Grawng ja Charles Maung Bo.


title: Francis Daw Tang

text: Tang sai 3. joulukuuta 2004 nimityksen Myitkyinan piispaksi, jonka virkaan hänet asetettiin 6. helmikuuta 2005.


title: Palloliiton Maakuntasarjan kausi 1950

text: Palloliiton Maakuntasarja 1950 oli Suomen kolmanneksi korkein sarjataso jalkapallossa kaudella 1950. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli Suursarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1951.


title: Palloliiton Maakuntasarjan kausi 1950

text: "Koti- ja vierasjoukkue on valittu Jalkapallokirjassa 1950 esitetystä sarjaohjelmasta ja oletuksella, että SPL:n toimintakertomuksessa esitetyissä tuloksissa ”ylärivin” tulokset on esitetty otteluiden pelaamisjärjestyksessä. Itä B-lohkon 18.5 ottelu MyPa-KUP on arvattu olevan MyPa-SiU, kun sarjaohjelmassa MyPa ja KUP 3 krt vastakkain. Seuranimet ja -lyhenteet ovat Jalkapallokirjan 1950 sarjaesittelyistä s. 113-120"


title: Palloliiton Maakuntasarjan kausi 1950

text: Nykarleby Idrottsklubb luopui sarjasta ennen sen alkua.


title: Palloliiton Maakuntasarjan kausi 1950

text: Luovutusvoitto JoPS:lle.


title: Palloliiton Maakuntasarjan kausi 1950

text: Luovutusvoitto Akilleelle.


title: Palloliiton Maakuntasarjan kausi 1950

text: Suomensarjan karsinnoissa pelasivat maakuntasarjan ja TUL:n Suursarjan lohkovoittajat - yhteensä 16 joukkuetta - kahdessa kahdeksan joukkueen lohkossa.


title: Palloliiton Maakuntasarjan kausi 1950

text: Maakuntasarjan karsinnoista 8 joukkuetta nousi Maakuntasarjaan 1951. Karsintaan osallistui 31 joukkuetta.


title: Norberto do Amaral

text: Norberto do Amaral (s. 17. helmikuuta 1956) on itätimorilainen roomalaiskatolinen piispa. Hänet vihittiin papiksi Dilin hiippakuntaan 18. lokakuuta 1988 ja nimitettiin Malianan hiippakunnan johtoon 30. tammikuuta 2010. Piispaksi vihkiminen seurasi 24. huhtikuuta. Pääkonsekraattorina toimi Leopoldo Girelli, jota avustivat Alberto Ricardo da Silva ja Basílio do Nascimento. Do Amaral asetettin virkaansa 25. huhtikuuta.


title: Simo Taavetti Hämäläinen

text: Simo Taavetti Hämäläinen (30. joulukuuta 1913 Pielisjärvi – 30. joulukuuta 1977 Helsinki) oli suomen kielen tutkija, joka oli Helsingin yliopiston suomen kielen lehtori vuosina 1957–1963 ja 1966–1972.


title: Simo Taavetti Hämäläinen

text: Hämäläinen valmistui filosofian kandidaatiksi vuonna 1937 ja lisensiaatiksi vuonna 1960. Hän keräsi vuosina 1937–1940 Sanakirjasäätiön stipendiaattina kansankielen sanakirjaa varten sanastoa Nilsiän murteesta sekä vuonna 1945 Rovaniemen ja Inkerin Tyrön murteista. Hämäläinen oli "Nykysuomen sanakirjan" toimittajana vuosina 1946–1957 ja Sanakirjasäätiön johtajana 1963–1965.


title: Simo Taavetti Hämäläinen

text: Hämäläinen osallistui talvisotaan tulenjohtajana Kollaan rintamalla ja jatkosotaan patterin päällikkönä. Hänen tunnetuin julkaisunsa on vuonna 1963 ilmestynyt "Suomalainen sotilasslangi".


title: Ivan Hlinkan muistoturnaus 2013

text: Ivan Hlinkan muistoturnaus 2013 alkoi 5. elokuuta ja finaali pelattiin 10. elokuuta 2013. Turnauksen voitti Kanada, kaadettuaan loppuottelussa Yhdysvallat numeroin 0-4.


title: INS Vikramaditya

text: INS Vikramaditya (, ) Intian laivaston vuonna 2004 tilaama ja syksyllä 2013 käyttöönsä saama lentotukialus. Se on entinen Neuvostoliiton laivaston Kiev-luokan lentotukialus. Sen lentokonekalustoksi on hankittu Venäjältä MiG-29K ("Fulcrum D") -suihkuhävittäjäkoneita.


title: INS Vikramaditya

text: Neuvostoliitto tilasi neljännen Kiev-luokan lentokannella varustetun risteilijän (projekti 1143) Mustanmeren telakalta Mykolajevista Ukrainasta. Sen köli laskettiin 17. helmikuuta 1978 ja alus laskettiin vesille 17. huhtikuuta 1982 nimellä "Baku". Alus valmistui Neuvostoliiton laivastolle 11. joulukuuta 1987.


title: INS Vikramaditya

text: "Baku" nimettiin Neuvostoliiton hajoamisen jälkeen vuonna 1991 "Admiral Gorškoviksi", koska Baku muuttui itsenäisen Azerbaijanin valtion pääkaupungiksi. Alus myytiin 20. tammikuuta 2004 Intialle, joka ilmoitti aluksen nimeksi "INS Vikramaditya".


title: INS Vikramaditya

text: Alus astui palvelukseen Intian merivoimissa 16 marraskuuta 2013.


title: Anton von Schmerling

text: Anton von Schmerling (23. elokuuta 1805 Wien – 23. toukokuuta 1893 Wien) oli itävaltalainen poliitikko, joka toimi Itävallan sisäministerinä vuosina 1860–1865. Hänen merkittävin saavutuksensa oli vuoden 1861 niin sanottu helmikuun patentti, Itävallan ensimmäinen pidempiaikainen perustuslaki. Kokeilu kuitenkin kaatui Itävallan ei-saksalaisten kansallisuuksien vastustukseen.


title: Anton von Schmerling

text: Schmerling työskenteli vuodesta 1829 virkamiehenä. Hän oli Klemens von Metternichin konservatiivisen hallinnon vastustaja, ja hän osallistui maaliskuun 1848 vallankumoukseen Ala-Itävallan säätyjen edustajana. Uusi hallitus lähetti hänet edustajanaan Frankfurtin liittopäiville. Hänet valittiin siellä Saksan yhdistämistä kaavailleen Frankfurtin kansalliskokouksen jäseneksi Tullnin kaupungin edustajana. Kokouksen Saksan valtionhoitajaksi valitsema arkkiherttua Juhana nimitti Schmerlingin heinäkuussa 1848 hallituksensa sisäministeriksi, ja pian hänestä tuli käytännössä myös ulko- ja pääministeri. Nämä toimet olivat kuitenkin vain puhtaasti muodollisia, ja hän vetäytyi niistä jo joulukuussa, sillä Frankfurtin kansalliskokouksen enemmistö vastusti Itävallan hallitsevaa asemaa. Schmerling jäi vielä Frankfurtiin, jossa hänestä tuli niin sanotun suursaksalaisen puolueen johtohahmo. Hän jätti kansalliskokouksen huhtikuussa 1849, kun se oli valinnut Preussin kuninkaan Fredrik Vilhelm IV:n Saksan keisariksi. Saman vuoden heinäkuussa Schmerling nimitettiin Itävallan oikeusministeriksi, ja hän käynnisti oikeuslaitoksen uudistamisen. Hän kuitenkin erosi hallituksesta vuonna 1851, koska ei hyväksynyt pääministeri Felix zu Schwarzenbergin ajamaa taantumuksellista politiikkaa ja paluuta absolutismiin.


title: Anton von Schmerling

text: Tämän jälkeen Schmerling toimi korkeimman oikeuden presidenttinä ja oli sivussa politiikasta, kunnes hänet joulukuussa 1860 kutsuttiin sisäministeriksi. Hän sai tehtäväkseen laatia suunnitelman siirtymisestä perustuslailliseen hallintoon. Tuloksena oli 26. helmikuuta 1861 annettu valtiosääntö eli niin sanottu helmikuun patentti, joka oli pääosin Schmerlingin käsialaa. Sen nojalla Habsburgien valtakunnalle perustettiin yhteinen kaksikamarinen parlamentti, valtakunnanneuvosto ("Reichsrat"), jonka tarkoituksena oli luoda monikansaisesta valtakunnasta yhtenäisempi valtio. Valtakunnanneuvoston paikkajakoa oli kuitenkin painotettu saksankielisen väestön eduksi, joten Itävallan muut kansallisuudet, varsinkin unkarilaiset ja kroaatit asettuivat vastarintaan ja boikotoivat uutta parlamenttia. Tämä johti Schmerlingin ”perustuslaillisen kokeilun” epäonnistumiseen, ja hän erosi sisäministerin tehtävistä heinäkuussa 1865. Sen jälkeen hän palasi aiempaan virkaansa korkeimman oikeuden johtoon, josta tehtävästä hän jäi eläkkeelle vuonna 1891. Lisäksi hän oli vuodesta 1867 valtakunnanneuvoston ylähuoneen ("Herrenhaus") elinikäinen jäsen ja vuosina 1871–1879 sen puhemies.


title: Richard Belcredi

text: Richard Belcredi (12. helmikuuta 1823 Ingrowitz, Määri – 2. joulukuuta 1902 Gmunden) oli itävaltalainen kreivi ja valtiomies, joka toimi Itävallan pää- ja sisäministerinä vuosina 1865–1867. Hänen hallituksensa ajoi konservatiisia tavoitteita, mutta tuki samalla slaavilaisten vähemmistökansallisuuksien toiveita itsehallinnosta.


title: Richard Belcredi

text: Belcredi oli lähtöisin määriläisestä (alkujaan italialaisesta) maanomistajasuvusta ja suoritettuaan lakiopinnot hän aloitti virkauransa vuonna 1842. Hänet nimitettiin 1860 Sleesian kuvernööriksi ja 1864 Böömin käskynhaltijaksi eli statthalteriksi. Hän oli vuosina 1861–1863 parlamentin jäsenenä. Belcredi tuli Anton von Schmerlingin eron jälkeen pääministeriksi 27. heinäkuuta 1865 ja hän kokosi konservatiivisista voimista koostuneen niin sanotun kreivien hallituksen. Ensi töikseen hallitus peruutti 20. syyskuuta Schmerlingin vuonna 1861 laatiman niin sanotun helmikuun patentin eli keskusvaltaa korostaneen perustuslain myönnytyksenä valtakunnan ei-saksalaisille kansallisuuksille. Belcredin hallitus teki ”konservatiivisen federalismin” hengessä muitakin palveluksia slaavilaisille vähemmistökansallisuuksille, esimerkiksi sallimmalla tšekin kielen käytön böömiläisissä kouluissa. Tämä ärsytti saksankielistä väestöä. Vanhoillinen hallitus pyrki myös absolutismin palauttamiseen, feodaalisten oikeuksien ja kirkon aseman vahvistamiseen sekä liberaalien vaikutusvallan heikentämiseen.


title: Richard Belcredi

text: Itävallan tappio Preussille vuoden 1866 sodassa romutti Belcredin hallituksen suunnitelmat ja hän erosi 3. helmikuuta 1867. Hän vastusti seuraajiensa politiikkaa, jonka kulmakivenä oli kompromissi itävallan saksalaisten ja unkarilaisten kesken. Belcredi toimi myöhemmin vuosina 1881–1895 hallinto-oikeuden presidenttinä.


title: Auda ibu Tayi

text: Auda ban Harb al-Abo Seed al-Mazro al-Tamame abu Tayi (myös Auda ibu Tayi, , k. 1924) oli Howeitat-beduiinien päällikkö ensimmäisen maailmansodan aikana käydyssä arabikapinassa.


title: Auda ibu Tayi

text: Hän taisteli arabikapinallisten puolella ja osallistui muun muassa Akaban taisteluun heinäkuussa 1917, jolloin kapinalliset valtasivat turkkilaisilta strategisesti tärkeän Akaban kaupungin. Auda kuitenkin piti sodan aikana yhteyksiä myös turkkilaisiin.


title: Auda ibu Tayi

text: Lähi-idän ulkopuolella hänet erityisesti kuvauksestaan brittiläisen sotilashenkilön T. E. Lawrencen omaelämäkerrallisessa teoksessa "Seven Pillars of Wisdom" ja David Leanin elokuvassa "Arabian Lawrence" (1962).


title: Alberto Ricardo da Silva

text: Alberto Ricardo da Silva (24. huhtikuuta 1943 Aileu – 2. huhtikuuta 2015 Dili) oli itätimorilainen roomalaiskatolinen piispa. Hänet vihittiin papiksi Dilin hiippakuntaan 15. elokuuta 1972 ja nimitettiin sen johtoon 27. helmikuuta 2004. Piispaksi vihkiminen seurasi 2. toukokuuta. Pääkonsekraattorina toimi Basílio do Nascimento, jota avustivat Peter Turang ja Tomás Pedro Barbosa da Silva Nunes.


title: Basílio do Nascimento

text: Basílio do Nascimento (s. 14. kesäkuuta 1950 Suai) on itätimorilainen roomalaiskatolinen piispa. Hänet vihittiin papiksi Dilin hiippakuntaan 25. kesäkuuta 1977 ja nimitettiin Baucaun hiippakunnan apostoliseksi hallitsijaksi sekä Septimunician titulaaripiispaksi 30. marraskuuta 1996. Piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.


title: Basílio do Nascimento

text: Do Nascimento sai 26. marraskuuta 2002 nimityksen Dilin apostoliseksi hallitsijaksi ja 6. maaliskuuta 2004 Baucaun piispaksi.


title: Hubert Berenbrinker

text: Hubert Berenbrinker (s. 7. kesäkuuta 1950 Verl) on saksalainen roomalaiskatolinen piispa. Hänet vihittiin papiksi Paderbornin arkkihiippakuntaan 11. kesäkuuta 1977 ja nimitettiin sen vihkipiispaksi sekä Panatorian titulaaripiispaksi 19. huhtikuuta 2008. Piispaksi vihkiminen seurasi 15. kesäkuuta. Pääkonsekraattorina toimi Hans-Josef Becker, jota avustivat Manfred Grothe ja Matthias König.


title: Matt Gilroy

text: Matthew "Matt" Gilroy (s. 30. heinäkuuta 1984 North Bellemore, New York, Yhdysvallat) on yhdysvaltalainen jääkiekkopuolustaja, joka pelaa Sveitsin NLA-sarjan Rapperswilissa. Hänen vahvuuksiin kuuluu luistelu, hyökkäyspään pelaaminen, kiekonsiirtäminen ja kahden suunnan pelaaminen. Gilroyn tulisi kuitenkin käyttää varsin isoa kokoaan enemmän hyödyksi. Hänen muihin heikkouksiin kuuluu ruuhkassa pelaaminen. Hän laukoo oikealta.


title: Matt Gilroy

text: Gilroy kävi lukion St. Mary's High Schoolissa, josta hän valmistui vuonna 2003. Vuosina 2003–2005 hän pelasi EJHL-junioriliigaa New York Apple Coren ja Walpole Starsin joukkueissa. Vuodet 2005–2009 Gilroy kävi Bostonin yliopistoa. Hän voitti Hockey Eastin mestaruuden vuosina 2006 ja 2009, joista jälkimmäisenä mainittuna koko NCAA:n mestaruuden. Gilroy oli joukkueensa tehokkain puolustaja kolmella jälkimmäisellä kaudellaan. Viimeisellä yliopistokaudellaan 2008–2009 hän toimi BU:n kapteenina ja oli tehoilla 8+29=37 koko Hockey Eastin tehokkain puolustaja, sijoittui sarjan pistepörssissä kymmenenneksi sekä syöttöpörssissä viidenneksi. Gilroy valittiin Hockey Eastin ensimmäiseen tähdistökentälliseen vuosina 2008 ja 2009. Vuonna 2009 hänet palkittiin koko NCAA:n parhaana pelaajana Hobey Baker Awardilla.


title: Matt Gilroy

text: Gilroy oli jo kolmannen yliopistokautensa jälkeen useiden NHL-seurojen kiikarissa ja sai sopimustarjouksia vapaana agenttina, mutta hän tahtoi käydä kuitenkin yliopiston loppuun. Valmistuttuaan Gilroy teki huhtikuussa 2009 kaksivuotisen ja yksisuuntaisen, 3,5 miljoonan dollarin arvoisen sopimuksen New York Rangersin kanssa. Hän pelasi NHL:ssä tulokaskautensa 2009–2010 aikana 69 runkosarjaottelua tehopistein 4+11=15. Gilroy teki NHL-debyyttinsä kauden avauskierroksella 2. lokakuuta 2009 vieraissa Pittsburgh Penguinsia vastaan. Hänen NHL-uransa avausmaali syntyi 5. lokakuuta 2009 vieraissa New Jersey Devilsin Martin Brodeurin taakse. Gilroyn osuma jäi ottelun voittomaksi. Hän sai kauden aikana tililleen myös viisi AHL-ottelua Hartford Wolf Packissa.


title: Matt Gilroy

text: Kahden Rangersissa vietetyn vuoden jälkeen Gilroy siirtyi kaudeksi 2011–2012 Tampa Bay Lightningin riveihin. Siirtotakarajalla, helmikuussa 2012 hänet kaupattiin Ottawa Senatorsiin vaihdossa Brian Leehen. Gilroy teki runkosarjan NHL:ssä yhteensä 67 runkosarjaottelussa tehot 3+17=20, mikä on hänen yhden kauden piste-ennätyksensä liigassa. Kaudeksi 2012–2013 Gilroy palasi New York Rangersin organisaatioon. Hän teki NHL:n työsulun takia lokakuussa 2012 AHL-sopimuksen sen farmijoukkue Connecticut Whalen kanssa ja palaisi mahdollisesti Rangersin NHL-joukkueeseen työsulun päätyttyä. Gilroy teki näin ollen työsulun päätyttyä, tammikuussa 2013 loppukauden kattaneen sopimuksen Rangersin kanssa.


title: Matt Gilroy

text: Heinäkuussa 2013 Gilroy teki vuoden mittaisen ja kaksisuuntaisen sopimuksen Florida Panthersin kanssa.


title: Matt Gilroy

text: Kaudeksi 2014–15 Gilroy siirtyi vuoden mittaisella sopimuksella KHL-joukkue Atlantiin. Hän teki 60 ottelussa 9 maalia ja antoi 24 maaliin johtanutta syöttöä.


title: Matt Gilroy

text: Kaudeksi 2015–16 Gilroy teki kaksivuotisen sopimuksen KHL-joukkue Spartak Moskovan kanssa. Ensimmäisellä kaudella Gilroy teki 6 maalia ja antoi 9 maaliin johtanutta syöttöä. Toisella kaudella hän teki 7 maalia ja antoi 31 maaliin johtanutta syöttöä ja sijoittui näin KHL:n puolustajien pistepörssin sijalle 2.


title: Matt Gilroy

text: Kaudeksi 2017–18 Gilroy teki vuoden mittaisen sopimuksen KHL-seura Jokereiden kanssa.


title: Matt Gilroy

text: Gilroy siirtyi toukokuussa 2018 Sveitsin NLA-sarjan Rapperswiliin yksivuotisella sopimuksella.


title: Matt Gilroy

text: Gilroy edusti Yhdysvaltoja MM-kilpailuissa vuonna 2010. Hän oli kolmella osumallaan turnauksen eniten maaleja tehnyt puolustaja. Gilroy valittiin edustamaan maataan, Yhdysvaltoja vuoden 2018 talviolympialaisiin.


title: Matt Gilroy

text: Gilroy on yksi Frank ja Peggy Annin kahdeksasta lapsesta. Hänen isänsä Frank pelasi koripalloa ja on St. John's Basketball Hall of Famen jäsen. Myös Gilroyn isoveli Frank Jr. pelasi koripalloa. Hänen pikkuveljensä Kevin pelasi Mattin kanssa yhtäaikaa Bostonin yliopistojoukkueessa kaudella 2008–2009. Matt Gilroy on harrastanut myös lacrossea, jota hän pelasi menestyksekkäästi St. Mary's High Schoolin joukkueessa.


title: Matt Gilroy

text: Gilroy on käyttänyt pelinumeroaan 97 edesmenneen veljensä Timmyn muistolle. Timmy menehtyi vain 8-vuotiaana polkupyöräonnettomuudessa. Veljekset pelasivat juniorina jääkiekkoa pelinumeroilla 97 ja 98 kunnianosoituksena numerolla 99 pelanneelle Wayne Gretzkylle. Bostonin yliopistojoukkueessa ei perinteisesti käytetty suuria pelinumeroita niiden mahtipontisuuden vuoksi, mutta joukkueen päävalmentaja Jack Parker teki kuitenkin tunnesyistä poikkeuksen Gilroyn kohdalla, joka sai numeron 97 käyttöönsä.


title: Manfred Grothe

text: Manfred Grothe (s. 4. huhtikuuta 1939 Warburg) on saksalainen roomalaiskatolinen piispa. Hänet vihki papiksi Paderbornin arkkihiippakuntaan Lorenz Jäger 11. maaliskuuta 1967. Hänet nimitettiin Paderbornin vihkipiispaksi sekä Hippo Diarrhytuksen titulaaripiispaksi 14. lokakuuta 2004, ja piispaksi vihkimnen seurasi 5. joulukuuta. Pääkonsekraattorina toimi Hans-Josef Becker, jota avustivat Karl-Heinz Wiesemann ja Paul Consbruch.


title: Paul Consbruch

text: Paul Consbruch (2. toukokuuta 1930 Gütersloh – 2. helmikuuta 2012) oli saksalainen roomalaiskatolinen piispa. Hänet vihittiin papiksi Paderbornin arkkihiippakunnan vihkipiispaksi sekä Gorin titulaaripiispaksi 15. marraskuuta 1980. Piispaksi vihkiminen seurasi 8. helmikuuta 1981. Pääkonsekraattorina toimi Johannes Joachim Degenhardt, jota avustivat Paul Heinrich Nordhues ja Hans Leo Drewes.


title: Paul Consbruch

text: Consbruch erosi tehtävistään vihkipiispana 11. maaliskuuta 1999.


title: Hans Leo Drewes

text: Hans Leo Drewes (14. huhtikuuta 1922 Dortmund – 30. kesäkuuta 1999) oli saksalainen roomalaiskatolinen piispa. Hänet vihittiin papiksi Paderbornin arkkihiippakuntaan 29. maaliskuuta 1952 ja nimitettiin sen vihkipiispaksi sekä Vinan titulaaripiispaksi 29. toukokuuta 1980. Piispaksi vihkiminen seurasi 20. heinäkuuta. Pääkonsekraattorina toimi Johannes Joachim Degenhardt, jota avustivat Paul-Werner Scheele ja Paul Heinrich Nordhues.


title: Hans Leo Drewes

text: Drewes jäi eläkkeelle vihkipiispan tehtävistä 26. huhtikuuta 1997.


title: Paul Nordhues

text: Paul Heinrich Nordhues (8. helmikuuta 1915 Dortmund – 30. kesäkuuta 2004) oli saksalainen roomalaiskatolinen piispa. Hänet vihittiin papiksi Paderbornin arkkihiippakuntaan 23. maaliskuuta 1941 ja nimitettiin sen vihkipiispaksi sekä Cosin titulaaripiispaksi 5. kesäkuuta 1961. Piispaksi vihkiminen seurasi 24. elokuuta. Pääkonsekraattorina toimi Lorenz Jaeger, jota avustivat Franz Hengsbach ja Adolf Bolte.


title: Paul Nordhues

text: Nordhues osallistui Vatikaanin toiseen kirkolliskokoukseen. Hän jäi eläkkeelle 1. maaliskuuta 1990.


title: Manuel Chuanguira Machado

text: Manuel Chuanguira Machado (s. 11. kesäkuuta 1950) on mosambikilainen roomalaiskatolinen piispa. Hänet vihittiin papiksi 13. joulukuuta 1981 ja nimitettiin Guruén hiippakunnan johtoon 6. joulukuuta 1993. Piispaksi vihkiminen seurasi 22. toukokuuta 1994. Pääkonsekraattorina toimi Jaime Pedro Gonçalves, jota avustivat Peter Stephan Zurbriggen ja Bernardo Filipe Governo.


title: Manuel Chuanguira Machado

text: Chuanguira Machado erosi tehtävistään piispana 9. lokakuuta 2009.


title: Brian Lee

text: Brian Lee (s. 26. maaliskuuta 1987 Moorhead, Minnesota, Yhdysvallat) on yhdysvaltalainen jääkiekkopuolustaja. Isokokoisen Leen vahvuuksiin kuuluvat luistelu, oman pään pelaaminen ja alivoimapelaaminen. Hänen tulisi kuitenkin käyttää kokoaan enemmän hyödyksi ja lisätä röyhkeyttä. Leellä on parannettavaa myös kokonaisvaltaisessa pelissä, varsinkin hyökkäyspäässä. Hän pelaa useimmiten kiekollisena "syvyyspuolustajana".


title: Brian Lee

text: Lee kävi lukion Moorhead High Schoolissa. Hänet palkittiin valmistusmisvuotenaan 2005 Minnesotan osavaltion parhaana lukiolaispelaajana Mr. Hockey -palkinnolla. Lee pelasi Moorheadin joukkueen lisäksi NAHL-joukkue Billing Bullsissa kaudella 2003–2004 ja USHL-joukkue Lincoln Starsissa kaudella 2004–2005. Ottawa Senators varasi hänet koko NHL:n varaustilaisuuden yhdeksäntenä pelaajana kesällä . Vuosina 2005–2007 Lee kävi Pohjois-Dakotan yliopistoa. Hän oli ensimmäisellä kaudellaan 2005–2006 joukkueensa tehokkain puolustaja tehoilla 4+23=27, voitti kauden päätteeksi WCHA:n mestaruuden ja valittiin sarjan tulokkaiden tähdistökentälliseen.


title: Brian Lee

text: Kaudeksi 2007–2008 Lee siirtyi Ottawa Senatorsin organisaatioon. Hän pelasi pääosan kaudestaan farmijoukkue Binghamton Senatorsissa, AHL:ssä, jossa tulokaskausi toi 55 runkosarjaottelussa tehot 3+22=25. Lee pelasi kauden aikana myös ssa. Hän teki NHL-debyyttinsä runkosarjan loppupuolella, 25. maaliskuuta 2008 vieraissa Buffalo Sabresia vastaan. Lee pelasi loppukaudella NHL:ssä kaikkiaan kuusi runkosarja- ja neljä playoff-ottelua tehden yhden syöttöpisteen. Kausi 2008–2009 oli hänelle varsinainen tulokaskausi NHL:ssä. Lee siirrettiin syksyn 2008 harjoitusleirin päätteeksi Binghamtoniin, mutta pelasi valtaosan kaudestaan kuitenkin NHL:ssä tehden 53 runkosarjaottelussa tehot 2+11=13. Kaudella 2009–2010 hän jäi vähemmälle peliajalle NHL:ssä, jossa Lee pelasi 23 ottelua. Maaliskuussa 2010 hän teki kaksivuotisen jatkosopimuksen Senatorsin kanssa.


title: Brian Lee

text: Leelle kausi 2010–2011 oli NHL:n ensimmäinen ilman farmikomennuksia ja se toi hänelle 50 runkosarjaottelussa kolme syöttöpistettä. Kesken kauden 2011–2012, siirtotakarajalla helmikuussa 2012 Lee kaupattiin Tampa Bay Lightningiin vaihdossa Matt Gilroyhin. Hän teki kauden aikana yhteensä 55 runkosarjaottelussa tehot 1+15=16, jotka on Leen yhden kauden piste-ennätys NHL:ssä. Kesäkuussa 2012 hän teki kaksivuotisen ja yksisuuntaisen jatkosopimuksen Lightningin kanssa.


title: Brian Lee

text: Lee pelasi kaudella 2012–2013 NHL:n työsulun päätyttyä tammikuussa 2013 22 NHL-ottelua, kunnes hänet siirrettiin maaliskuussa loppukaudeksi farmijoukkue Syracuse Crunchin vahvuuteen.


title: Brian Lee

text: Lee pelasi alle 20-vuotiaiden MM-kilpailuissa vuosina 2005, 2006 ja 2007, joista viimeisin turnaus päättyi pronssiin.


title: Brian Lee

text: Leen pikkuveli John on Florida Panthersin varaus vuodelta . Hän pelaa tällä hetkellä AHL-joukkue San Antonio Rampagessa.


title: Douglas Corrigan

text:
Douglas Groce Corrigan (22. tammikuuta 1907 Galveston – 9. joulukuuta 1995 Kalifornia) oli yhdysvaltalainen lentokonemekaanikko ja lentäjä, joka tuli tunnetuksi noin 8 300 kilometrin navigaatiovirheestään.
Corrigan nousi ilmaan New Yorkin Floyd Bennet Fieldin lentokentältä 17. heinäkuuta 1938 varhain aamulla. Lennon määränpääksi oli ilmoitettu Long Beach Kaliforniassa. 28 tuntia myöhemmin Corrigan kuitenkin laskeutui Baldonnelin lentokentälle, lähellä Dublinia Irlannissa. Suorituksellaan lempinimen "Wrong Way Corrigan" () ansainnut Corrigan itse väitti johdonmukaisesti sen olleen vain paha navigointivirhe. Corrigan oli kuitenkin suhteellisen kokenut lentäjä, jonka useat viranomaisille osoitetut lentolupahakemukset Atlantin valtameren ylitykselle oli aiemmin hylätty liian vaarallisina. Lisäksi hänen koneeseensa ("Robin", suom. "Punarinta") oli tehty lukuisia Atlantin ylityksen mahdollistavia muutoksia, muun muassa noin 1 200 litran polttoainesäiliöt.


title: Douglas Corrigan

text: Kotimaahan laivalla palautettu Corrigan sai sankarin vastaanoton, ja merimatkan aikana umpeutui kätevästi myös hänen viranomaisilta saamansa kahden viikon lentokielto. Hänen kunniakseen järjestettiin New Yorkin Broadwaylla paraati, johon osallistui liki miljoona ihmistä. Hän tapasi myös tuolloisen presidentin Franklin Rooseveltin. Vuonna 1939 hän esitti itseään elokuvassa "The Flying Irishman". Corriganin omaelämäkerta "That’s My Story" julkaistiin pian kuuluisan lennon jälkeen.


title: Douglas Corrigan

text: Myöhemmin Corrigan meni naimisiin ja muutti Texasiin viljelemään appelsiineja ostamalleen maatilalle.


title: Teemu Isoketo

text: Teemu Isoketo (s. 7. huhtikuuta 1987 Vimpeli) on suomalainen pesäpalloilija, joka edustaa Superpesiksessä pelaavaa Vimpelin Vetoa. Ulkopelipaikaltaan Isoketo on kakkoskoppari tai 3-vahti, ja hänen sisäpeliroolinsa on etenijä.


title: Vaajakosken liikuntapuisto

text: Vaajakosken liikuntapuisto on urheilukeskus Jyväskylässä. Siellä on jalkapallokenttä (nurmikenttä), yleisurheilukenttä (spurtan-joustopinnoite juoksuradoilla), tekojäärata ja ulkoilureittejä . Kenttä on ollut FC Vaajakosken kotikenttä.


title: Paul Zingtung Grawng

text: Paul Zingtung Grawng (s. 20. maaliskuuta 1938) on myanmarilainen roomalaiskatolinen arkkipiispa. Hänet vihittiin papiksi Myitkyinan hiippakuntaan 27. maaliskuuta 1965 ja nimitettiin sen vihkipiispaksi sekä Rusguniaen titulaaripiispaksi 24. tammikuuta 1976. Piispaksi vihkiminen seurasi 3. huhtikuuta. Pääkonsekraattorina toimi John James Howe, jota avustivat Gabriel Thohey Mahn-Gaby ja Aloysius Moses U Ba Khim.


title: Paul Zingtung Grawng

text: Zingtung Grawng sai 9. joulukuuta 1976 nimityksen Myitkyinan piispaksi ja 15. toukokuuta 2003 Mandalayn arkkipiispaksi.


title: Matthias König

text: Matthias König (s. 3. marraskuuta 1959 Dortmund) on saksalainen roomalaiskatolinen piispa. Hänet vihki papiksi Paderbornin arkkihiippakuntaan Johannes Joachim Degenhardt 25. toukokuuta 1985. Hänet nimitettiin Paderbornin vihkipiispaksi sekä Elicrocan titulaaripiispaksi 14. lokakuuta 2004, ja piispaksi vihkiminen seurasi 5. joulukuuta. Pääkonsekraattorina toimi Hans-Josef Becker, jota avustivat Karl-Heinz Wiesemann ja Paul Consbruch.


title: Reinhard Marx

text: Reinhard Marx (s. 21. syyskuuta 1953 Geseke) on saksalainen roomalaiskatolinen arkkipiispa ja yksi kirkon kardinaaleista. Hän sai teologian tohtorin arvon vuonna 1989. Hänet vihki diakoniksi Paul Nordhues 11. helmikuuta 1978 ja papiksi Paderbornin arkkihiippakuntaan Johannes Joachim Degenhardt 2. kesäkuuta 1979.


title: Reinhard Marx

text: Marx nimitettiin Paderbornin vihkipiispaksi ja Pedenan titulaaripiispaksi 23. heinäkuuta 1996. Hänet konsekroi 21. syyskuuta Degenhardt, jota avustivat Hans Leo Drewes ja Paul Consbruch. Hänen piispanmottonsa "Ubi spiritus Domini ibi libertas". 20. joulukuuta 2001 Marx sai nimityksen Trierin piispaksi ja 30. marraskuuta 2007 Münchenin ja Freisingin arkkipiispaksi. Hänestä tehtiin vuonna 2008 Geseken kunniakaupunkilainen. Hän sai kunniatohtorin arvon Philosophisch-Theologische Hochschule Vallendarista tammikuussa 2009.


title: Reinhard Marx

text: Syksyllä 2010 Marxista tuli Eichstätt-Ingolstadtin katolisen yliopiston suurkansleri. Hänet ylennettiin kardinaaliksi 20. marraskuuta 2010, jolloin hänet nimitettiin San Corbinianon kardinaalipapiksi. Hän osallistui vuoden 2013 konklaaviin.


title: Aleksander Vinter

text: Aleksander Vinter (s. 16. huhtikuuta 1987) on norjalainen muusikko, joka toimii tuottajana nimellä Savant ja on aiemmin toiminut tuottajana nimillä "Vinter in Hollywood", "Vinter in Vegas", "Datakrash", "Blanco", "Megatron", "Numa", "The Protos" ja "Twin World". Hän väittääkin musikaalisen lahjakkuutensa johtuvan savantismin tuomasta erikoiskyvystä ja pystyvänsä luomaan lähes albumin pituisia musiikkikokonaisuuksia vain muutamassa päivässä. Aleksander Vinterin kerrotaan tehneen ainakin 10 000 kappaletta.


title: Aleksander Vinter

text: Aleksander Vinter julkaisi ensialbuminsa "Outbreak" vuonna 2009 nimellä Vinter in Hollywood. Albumi oli ehdolla vuoden 2009 Spellemannsprisenin elektronisen musiikin kategoriassa. Vuonna 2011 Vinter teki sopimuksen SectionZ Records levy-yhtiön kanssa ja julkaisi albumit "Mamachine" ja "Ninür".


title: Jose Corazon Tumbagahan Tala-oc

text: Jose Corazon Tumbagahan Tala-oc (s. 16. kesäkuuta 1950 Tagas) on filippiiniläinen roomalaiskatolinen piispa. Hänet vihittiin papiksi Kalibon hiippakuntaan 9. huhtikuuta 1979 ja nimitettiin Romblonin hiippakunnan johtoon 11. kesäkuuta 2003. Piispaksi vihkiminen seurasi 30. heinäkuuta. Pääkonsekraattorina toimi Jaime Lachica Sin, jota avustivat Onesimo Cadiz Gordoncillo ja Gabriel Villaruz Reyes.


title: Jose Corazon Tumbagahan Tala-oc

text: Tala-oc sai 25. toukokuuta 2011 nimityksen Kalibon piispaksi. Hänet tunnetaan myös ympäristöaktivismistaan.


title: Jan Lebeda

text: Jan Lebeda (23. huhtikuuta 1913 Praha – 5. marraskuuta 1991) oli tšekkiläinen roomalaiskatolinen piispa. Hänet vihittiin papiksi Prahan arkkihiippakuntaan 20. kesäkuuta 1937 ja nimitettiin sen vihkipiispaksi sekä Novin titulaaripiispaksi 19. toukokuuta 1988. Piispaksi vihkiminen seurasi 11. kesäkuuta. Pääkonsekraattorian toimi František Tomášek, jota avustivat Francesco Colasuonno ja Kajetán Matoušek.


title: Jan Lebeda

text: Lebeda kuoli 78-vuotiaana virassa.


title: Auringon Hauta

text: Auringon Hauta on vuonna 2009 Imatralla perustettu folk metal -yhtye. Se toimi aikaisemmin nimellä Solgrav.


title: Auringon Hauta

text: Auringon Haudan ensimmäisen albumin julkaisi itävaltalainen CCP Records vuonna 2010. Sillä vierailee kanteleensoittaja Juha Jyrkäs, joka on myös tehnyt levylle sanoituksia. Solgrav-nimisenä yhtyeeltä ilmestyi vuonna 2006 omakustannealbumi "Auringon hauta".


title: Antonín Liška

text: Antonín Liška (17. syyskuuta 1924 – 15. lokakuuta 2003) oli tšekkiläinen roomalaiskatolinen piispa. Hän kuului redemptoristeihin. Hänet vihki papiksi Kajetán Matoušek 22. syyskuuta 1951. Hänet nimitettiin Prahan arkkihiippakunnan vihkipiispaksi sekä Vergin titulaaripiispaksi 19. toukokuuta 1988, ja piispaksi vihkiminen seurasi 11. kesäkuuta. Pääkonsekraattorina toimi František Tomášek, jota avustivat Francesco Colasuonno ja Kajetán Matoušek.


title: Antonín Liška

text: Liška sai 28. elokuuta 1991 nimityksen České Budĕjovicen piispaksi, jona hän toimi, kunnes jäi eläkkeelle 25. syyskuuta 2002.


title: William Patrick Callahan

text: William Patrick Callahan (s. 17. kesäkuuta 1950 Chicago, Illinois) on yhdysvaltalainen roomalaiskatolinen piispa. Hän kuuluu konventuaaleihin fransiskaaneihin. Hänet vihki papiksi William Edward Cousins 30. huhtikuuta 1977. Hänet nimitettiin Milwaukeen arkkihiippakunnan vihkipiispaksi sekä Laresin titulaaripiispaksi 30. lokakuuta 2007, ja piispaksi vihkiminen seurasi 21. joulukuuta. Pääkonsekraattorina toimi Timothy Michael Dolan, jota avustivat Richard John Sklba ja John Joseph Myers.


title: William Patrick Callahan

text: Callahan sai 11. kesäkuuta 2010 nimityksen La Crossen piispaksi, jonka virkaan hänet asetettiin 11. elokuuta.


title: Richard John Sklba

text: Richard John Sklba (s. 11. syyskuuta 1935 Racine) on yhdysvaltalainen roomalaiskatolinen piispa. Hänet vihittiin papiksi Milwaukeen arkkihiippakuntaan 20. joulukuuta 1959 ja nimitettiin sen vihkipiispaksi sekä Castro di Puglian titulaaripiispaksi 6. marraskuuta 1979. Piispaksi vihkiminen seurasi 19. joulukuuta. Pääkonsekraattorina toimi Rembert George Weakland, jota avustivat William Edward Cousins ja Robert Fortune Sanchez.


title: Richard John Sklba

text: Sklba jäi eläkkeelle 18. lokakuuta 2010.


title: Markku Manninen

text: Markku Manninen (17. maaliskuuta 1957 Pori) on suomalainen astrologi, joka oli julkisuudessa erityisesti 1990-luvulla ja mukana mm. Radioykkösen ohjelmissa. Hän kirjoittaa palstaa Eeva-lehteen.


title: Brito (täsmennyssivu)

text: Brito tai de Brito on muun muassa seuraavien henkilöiden sukunimi:


title: Crowley

text: Crowley voi tarkoittaa seuraavia:


title: Shiratsuyu (1906)

text: Shiratsuyu () oli keisarillisen Japanin laivaston vuonna 1906 valmistunut Kamikaze-luokan torpedovenehävittäjä. Se poistettiin alusluettelosta 1. huhtikuuta 1928.


title: Shiratsuyu (1906)

text: Alus tilattiin Mitsubishin Nagasakin telakalta osana vuoden 1904 hankintoja. Sen köli laskettiin 25. helmikuuta 1905, ja alus laskettiin vesille 12. helmikuuta 1906. Alus valmistui puolisen vuotta myöhemmin 23. elokuuta.


title: Shiratsuyu (1906)

text: "Shiratsuyu" luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se poistettiin alusluettelosta 1. huhtikuuta 1928.


title: Christian Lindemans

text: Christian Lindemans (myös "Christiaan Lindemans", peitenimi "King Kong") () oli hollantilainen kaksoisagentti toisessa maailmansodassa.


title: Christian Lindemans

text: Rotterdamissa syntynyt ja siellä automekaanikkona työskennellyt Lindemans liittyi Alankomaiden vastarintaliikkeeseen toisen maailmansodan aikana 1940 Saksan miehitettyä Alankomaat. Hän toimitti aluksi liittoutuneille tietoja Rotterdamin sataman toiminnasta. Vuodesta 1942 alkaen hän johti järjestöä, joka kuljetti natsien vainoamia ihmisiä Hollannista. Järjestö toimi Espanjasta ja Britanniasta käsin.


title: Christian Lindemans

text: Maaliskuussa 1944 Lindemans joutui pulaan, kun Gestapo kaappasi hänen veljensä ja tyttöystävänsä. Pelastaakseen heidät Lindemans liittyi saksalaisten puolelle kesällä 1944. Lindemansin väitetään antaneen saksalaisille ennakkotietoa liittoutuneiden laskuvarjohyökkäyksestä Arnheimiin syyskuussa 1944, mutta tämä on osoitettu vääräksi tiedoksi. Hän kuitenkin paljasti syksyn 1944 aikana lukuisia vastarintaliikkeen jäseniä Gestapolle. Lindemans vangittiin sodan jälkeen ja hän teki itsemurhan vankilassa.


title: Hayabusa

text: Hayabusa () tarkoittaa seuraavia asioita:


title: FK Željezničar Sarajevo

text: Fudbalski Klub Željezničar Sarajevo on sarajevolainen jalkapalloseura. Seura on perustettu 19. syyskuuta 1921. FK Željezničar Sarajevo pelaa Bosnia ja Hertsegovinan valioliigassa, joka on maan korkein taso. Seura on sarjan menestynein seura kuudella mestaruudella (1998, 2001, 2002, 2010, 2012 ja 2013). Seura voitti myös entisen Jugoslavian pääsarjan kerran vuonna 1972.


title: FK Željezničar Sarajevo

text: Željezničar Sarajevo on pelannut useana vuonna UEFAn alaisissa Euroopan sisäisissä turnauksissa. Ensimmäisen kerran se oli mukana kilpailuissa Eurooppa-liigan edeltäjässä UEFA Cupissa kaudella 1971–1972. Mestarien liigassa seura on ollut mukana kuudesti. Parhaimmillaan Mestarien liigassa seura Željezničar on edennyt kolmannelle karsintakierrokselle. UEFA Cupin kaudella 1984–1985 seura eteni välieriin, mikä on sen paras sijoitus.


title: FK Željezničar Sarajevo

text: Tilanne 17. heinäkuuta 2013


title: Itä–Länsi-ottelu 2014

text: Vuoden 2014 Itä–Länsi-ottelu oli järjestyksessään miesten 80. pesäpallon vuotuinen arvo-ottelu, joka pelattiin Seinäjoen Ilkka-areenalla 18.–20. heinäkuuta 2014. Idän ja Lännen joukkueiden välinen paremmuus ratkottiin tapahtumassa viidessä sarjassa: A-pojat, B-pojat, B-tytöt, naiset ja miehet. Tapahtuman järjestelyistä vastasi Seinäjoen JymyJussit, yhdessä omistajaseurojensa Nurmon jymyn ja Seinäjoen Maila-Jussien kanssa.


title: Itä–Länsi-ottelu 2014

text: Vuoden 2014 ottelu oli järjestyksessään 7. kerta kun tapahtuma järjestettiin Seinäjoella.


title: Itä–Länsi-ottelu 2014

text:
Vuoden 2014 Itä–Länsi-ottelu järjestettiin Seinäjoen Ilkka-areenalla. Stadion on valmistunut vuonna 1992 ja sen katsojakapasiteetti on 4 500 katsojaa. Kentälle tehtiin vuoden 2013–2014 aikana pieni remontti ja katsomokapasiteetti kasvoi 4 500 istumapaikkaan, joista katettuja 2 500.
Tapahtuman avajaisseremoniat pidettiin lauantaina Naisten 54. ottelun yhteydessä. Juhlapuheet piti Superpesiksen hallituksen puheenjohtaja Heikki Takamäki sekä JymyJussien ja Seinäjoen kaupunginhallituksen puheenjohtaja Kimmo Heinonen. Maamme laulun lauloi nuori Miska Mäkiviita. Avausheiton suoritti Merja Riikilä. Ottelussa oli katsojia 3 670 ja se jouduttiin keskeyttämään välillä nousseen rajun ukkosen takia.


title: Itä–Länsi-ottelu 2014

text: Miesten ottelussa sunnuntaina perinteisen avausheiton sijaan suoritettiin toisenlainen avaus. Tuolloin legendat kohtasivat ja Mauri Pyhälahti suoritti avaussyötön Toni Kohoselle. Avauspuheen piti Pesäpalloliiton puheenjohtaja Unto Väisänen ja maamme-laulun suoritti Milla Virta. Ottelussa oli noin 5 500 katsojaa ja se käytiin aurinkoisessa säässä.


title: Itä–Länsi-ottelu 2014

text: Kokonaisuudessaan viikonlopun aikana tapahtumassa oli katsojia yhteensä 14 000 henkeä.


title: Gamla Ullevi

text: Gamla Ullevi () on Göteborgissa sijaitseva jalkapallostadion. Se valmistui vuonna 2009 ja rakennettiin paikalle, jossa vuosina 1916–2006 toimi samanniminen stadion. Gamla Ullevin vieressä sijaitsee vuonna 1958 avattu Ullevin stadion, jota toisinaan kutsutaan myös nimellä Nya Ullevi (Uusi Ullevi).


title: Gamla Ullevi

text: Gamla Ullevi on GAIS-, IFK Göteborg - ja Örgryte IS -seurojen kotikenttä sekä Ruotsin naisten jalkapallomaajoukkueen pääasiallinen kotiareena. Stadion on myös yksi vuoden 2013 naisten EM-kilpailuiden pelipaikoista.


title: Gamla Ullevi

text: Stadionin edustalla on jalkapallolegenda Gunnar Grenin patsas. Vuonna 2010 ruotsalainen yhtye Kent julkaisi singen "Gamla Ullevi", joka nousi Ruotsin singlelistan ykköseksi.


title: Pyromelliittihappodianhydridi

text: Pyromelliittihappodianhydridi eli 1,2,4,5-bentseenitetrakarboksyylihappodianhydridi (CHO) on pyromelliittihapon anhydridi. Yhdistettä käytetään polymeerien valmistuksessa.


title: Pyromelliittihappodianhydridi

text: Huoneenlämpötilassa pyromelliittihappodianhydridi on valkoista kiteistä ja vettä sitovaa eli hygroskooppista jauhetta. Se ei käytännöllisesti katsoen liukene veteen, vaan reagoi veden kanssa muodostaen pyromelliittihappoa. Yhdiste liukenee paremmin orgaanisiin liuottimiin, kuten asetoniin.


title: Pyromelliittihappodianhydridi

text: Perinteinen tapa valmistaa pyromelliittihappodianhydridiä on hapettaa dureenia typpihapon, kromihapon, kaliumpermanganaatin tai jonkin muun vahvan hapettimen avulla nestefaasissa. Nykyään pääasiallinen pyromelliittihapon tuotantomenetelmä on dureenin, trimetyyli-isopropyylibentseenin tai dimetyylidi-isopropyylibentseenin hapetus kaasufaasissa hapen avulla. Katalyyttinä tässä reaktiossa käytetään vanadiinia, titaania tai muita metallikatalyyttejä.


title: Pyromelliittihappodianhydridi

text: Pyromelliittihappodianhydridiä käytetään polyimidipolymeerien valmistamiseen. Erityisen merkittäviä ovat sen ja aromaattisten diamiinien kondensaatiotuotteina muodostuvat polyimidit, kuten kapton. Näillä on usein erittäin hyvä kuumuuden kesto ja hyvät mekaaniset ominaisuudet. Osa niistä on myös sähkönjohteita. Yhdistettä käytetään myös epoksihartsien kovettamiseen ja ristisitomiseen, atsoväriaineiden valmistuksessa ja korroosionestoaineena.


title: CD Puerta Bonita

text: Club Deportivo Puerta Bonita on jalkapalloseura Espanjan pääkaupungista Madridista. Sen edustusjoukkue pelaa maan kolmanneksi korkeimmalla sarjatasolla Segunda División B:ssä.


title: CD Puerta Bonita

text: Club Deportivo Puerta Bonita perustettiin 21. huhtikuuta 1942 Julio Barragánin johdolla. Sen synnyinseutua on Puerta Bonitan kaupunginosa Carabanchelissa, joka liitettiin Madridiin vuonna 1948. Puerta Bonita () on myös yksi Vista Alegren kuninkaallisen tilan porteista ja kaupunginosan nähtävyyksistä. Portti esiintyy seuran tunnuksessa.


title: CD Puerta Bonita

text: Seura pelasi Madridin aluesarjoissa vuoteen 1989 asti, jolloin se nousi maan neljänneksi korkeimmalle sarjatasolle Tercera Divisióniin. Tercerassa Puerta Bonita pelasi vaatimattomalla menestyksellä suurimman osan 1990-luvusta ja 2000-luvun ensimmäisestä vuosikymmenestä, pudoten välillä takaisin aluesarjaan. Kaudella 2011–2012 joukkue sijoittui Terceran lohkonsa kolmanneksi ja pääsi ensimmäistä kertaa Segunda División B:n nousukarsintoihin. Kaudella 2012–2013 Puerta Bonita voitti Terceran lohkonsa ja nousukarsinnoissa San Juanin ja nousi Segunda B:hen.


title: CD Puerta Bonita

text: Seuran kotistadion on 4 000 -paikkainen Centro Deportivo Municipal Antiguo Canódromo, joka on nimensä mukaisesti vanha vinttikoirarata. Se muutettiin vuonna 1991 velodromiksi ja vuonna 2007 jalkapallostadioniksi. Kaupungin ylläpitämä stadion sijaitsee Puerta Bonitan naapurikaupunginosassa San Isidrossa.


title: CD Puerta Bonita

text: Ennen Antiguo Canódromoa Puerta Bonitan kotistadion oli El Hogar, jossa kuvattiin vuoden 2004 elokuva "El penalti más largo del mundo".


title: CD Puerta Bonita

text: Puerta Bonita on yksi Madridin suurimmista junioriseuroista. Kaudella 2012–2013 seuralla oli edustusjoukkueen ohella 21 juniorijoukkuetta. Seuran alaisuudessa on myös kaksi sisarseuraa, Montijo San Antolín ja Oroquieta Villaverde. Jälkimmäinen on kolminkertainen naisten Espanjan-mestari, joka on 2000-luvulla vaipunut alasarjoihin.


title: FC Daugava

text: Football Club Daugava Daugavpils on jalkapalloseura Daugavpilsin kaupungista. Seura on perustettu 2001 nimellä FK Ditton. Seuran nimi FC Daugava otettiin käyttöön 2006. Seura pelaa Latvian korkeimmalla sarjatasolla Virslīgassa. FC Daugava on voittanut Latvian pääsarjan kerran kaudella 2012, joten se pääsi myös seuraavan kauden Mestarien liigan toiselle karsintakierrokselle.


title: Kristinusko Intiassa

text: Intiassa on vuonna 2011 tehdyn väestönlaskennan mukaan noin 24 miljoonaa kristittyä, joka on 2,3 prosenttia koko väestöstä. Suurin kirkkokunta on katolinen kirkko, johon kuuluu 17,3 miljoonaa intialaista. Erityisen paljon kristittyjä on Intiassa Nagalandin ja aiemmin pitkään Portugalin alaisuuteen kuuluneen Goan osavaltioissa.


title: Kristinusko Intiassa

text: Perimätiedon mukaan kristinusko tuli Intiaan apostoli Tuomaan mukana. Ensimmäisten käännynnäisten oletetaan olleen Kochin juutalaisia, jotka puhuivat Tuomaan tavoin arameaa.


title: Kristinusko Intiassa

text: 1500-luvulla katoliset lähetyssaarnaajat saapuivat Vasco da Gaman löytöretkien jälkeen


title: Kristinusko Intiassa

text: Äärihindut ovat polttaneet kirkkoja ja kristittyjen kouluja.


title: Kristinusko Intiassa

text: Syrjittyyn daliti-vähemmistöön kuuluvia on intialaisista kristityistä noin 80 prosenttia. Kastijako on voimassa joissain kirkoissa, joissa daliteilla on eri istumapaikat ja jumalanpalvelukset.


title: Talia Castellano

text: Talia Joy Castellano (18. elokuuta 1999 Orlando, Florida – 16. heinäkuuta 2013) oli yhdysvaltalainen lapsi, joka sairastui syöpään 7-vuotiaana ja sairasti sitä yli kuusi vuotta. Hänellä oli miljoonia faneja Facebookissa ja YouTubessa, jossa hänellä oli tili "TaliaJoy18". Hänen kuolemansa aikoihin "TaliaJoy18:n" katsojaluvut ylittivät 39 miljoonaa. Hän tuli kuuluisaksi meikkitaiteilijana ja korvasi hiuksettomuutensa meikillä.


title: Chorges

text: Chorges on kunta Hautes-Alpesn departementissa Provence-Alpes-Côte d'Azurin alueella Kaakkois-Ranskassa.


title: Chorges

text: Keltit asuttivat aluetta 400-luvulla eaa. Tuolloin kaupunki tunnettiin nimellä Caturiges. Myöhemmin roomalaiset valloittivat ja asuttivat sen Julius Caesarin johdolla. Tällöin kaupungista tuli osa Via Domitiaa, tietä joka yhdisti Rooman Espanjaan.


title: Chorges

text: Chorgesin kunta on yhdessä naapurikuntiensa, La Bâtie-Neuven, Ancellen, Prunièresin ja Saint-Apollinairen kanssa perustaneet Natura 2000 alueen "Piolit - Chabrières". Alueen tarkoitus on säilyttää tämän Alppialueen luonnon monimuotoisuus ja suojella harvinaisia kasvi- ja eläinlajeja.


title: William Edward Cousins

text: William Edward Cousins (20. elokuuta 1902 Chicago – 14. syyskuuta 1988) oli yhdysvaltalainen roomalaiskatolinen arkkipiispa. Hänet vihki papiksi Chicagon arkkihiippakuntaan George William Mundelein 23. huhtikuuta 1927. Hänet nimitettiin Chicagon vihkipiispaksi sekä Forman titulaaripiispaksi 17. joulukuuta 1948, ja piispaksi vihkiminen seurasi 7. maaliskuuta 1949. Pääkonsekraattorina toimi Samuel Alphonsus Stritch, jota avustivat John Joseph Boylan ja Albert Rudolph Zuroweste.


title: William Edward Cousins

text: Cousins sai 19. toukokuuta 1952 nimityksen Peorian piispaksi ja 18. joulukuuta 1958 Milwaukeen arkkipiispaksi. Hän osallistui Vatikaanin toiseen kirkolliskokoukseen ja jäi eläkkeelle 17. syyskuuta 1977.


title: Shirayuki (1906)

text: Shirayuki () oli keisarillisen Japanin laivaston vuonna 1906 valmistunut Kamikaze-luokan torpedovenehävittäjä. Se poistettiin alusluettelosta 1. huhtikuuta 1924.


title: Shirayuki (1906)

text: Alus tilattiin Mitsubishin Nagasakin telakalta osana vuoden 1904 hankintoja. Sen köli laskettiin 24. maaliskuuta 1905, ja alus laskettiin vesille 19. toukokuuta 1906. Alus valmistui puolisen vuotta myöhemmin 12. lokakuuta.


title: Shirayuki (1906)

text: "Shirayuki" luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se poistettiin alusluettelosta 1. huhtikuuta 1924.


title: Matsukaze (1906)

text: Matsukaze () oli keisarillisen Japanin laivaston vuonna 1907 valmistunut Kamikaze-luokan torpedovenehävittäjä.


title: Matsukaze (1906)

text: Alus tilattiin Mitsubishin Nagasakin telakalta osana vuoden 1904 hankintoja. Sen köli laskettiin 25. syyskuuta 1905, ja alus laskettiin vesille 23. joulukuuta 1906. Alus valmistui 15. maaliskuuta 1907.


title: Jääkiekon II-divisioona (1975–1999)

text: Jääkiekon II-divisioona oli Suomen kolmanneksi korkein jääkiekkosarja, johon oli mahdollista päästä pelaamalla. Sarjaa pelattiin vuosina 1975–1999. Vuonna 1999 II-divisioonan ja I-divisioonan väliin luotiin Suomi-sarja, minkä johdosta II-divisioonasta tuli Suomen neljänneksi korkein jääkiekkosarja. Ennen II-divisioonaa Suomen kolmanneksi korkein jääkiekkosarja oli vuosina 1947–1974 pelattu Maakuntasarja.


title: Albert Rudolph Zuroweste

text: Albert Rudolph Zuroweste (26. huhtikuuta 1901 East St. Louis – 28. maaliskuuta 1987) oli yhdysvaltalainen roomalaiskatolinen piispa. Hänet vihittiin papiksi Bellevillen hiippakuntaan 8. kesäkuuta 1924 ja nimitettiin sen johtoon 29. marraskuuta 1947. Piispaksi vihkiminen seurasi 29. tammikuuta 1948. Pääkonsekraattorina toimi Joseph Henry Leo Schlarman, jota avustivat John Patrick Cody ja Joseph Maximilian Mueller.


title: Albert Rudolph Zuroweste

text: Zuroweste osallistui Vatikaanin toiseen kirkolliskokoukseen. Hän jäi eläkkeelle 30. elokuuta 1976.


title: Javier Manquillo

text: Javier "Javi" Manquillo Gaitán (s. 5. toukokuuta 1994 Madrid, Espanja) on espanjalainen jalkapalloilija. Hän edustaa Englannin korkeimmalla sarjatasolla pelaavaa Newcastle Unitedia. Manquillo on pelipaikaltaan oikea laitapuolustaja.


title: Javier Manquillo

text: Javi Manquillo pelasi aluksi kaksosveljensä Víctorin kanssa Real Madridin juniorijoukkueissa. Vuonna 2008 veljekset siirtyivät yhdessä Atlético Madridiin, josta Víctor jatkoi myöhemmin matkaansa kolmanteen madridilaisseuraan Rayo Vallecanoon.


title: Javier Manquillo

text: Manquillo nostettiin Atléticon edustusjoukkueeseen jo vuonna 2011, mutta sai peliaikaa enimmäkseen B-joukkueessa. Hän teki liigadebyyttinsä joulukuussa 2012 Deportivo La Coruñaa vastaan pelatussa ottelussa, joka päättyi Atléticon 6–0 –voittoon. Elokuussa 2014 Atlético lainasi Manquillon Liverpooliin kahden kauden mittaisella lainasopimuksella. Lainapesti Englantiin päätettiin kuitenkin keskeyttää kaikkien osapuolten suostumuksella jo yhden kauden jälkeen vähäisen peliajan vuoksi. Manquillo siirtyi nykyiseen seuraansa lainalle heinäkuussa 2015.


title: Javier Manquillo

text: Javi Manquillo kuuluu Espanjan alle 20-vuotiaiden maajoukkueeseen. Hän edusti maataan heinäkuussa 2013 Turkissa pelatussa alle 20-vuotiaiden MM-turnauksessa.


title: Javier Manquillo

text: Vuonna 2017 Manquillo siirtyi englantilaisseura Newcastle Unitediin.


title: Esa Tommila

text: Esa Tommila (s. 16. joulukuuta 1962 Rauma) on suomalainen entinen jääkiekkoilija. Hän pelasi urallaan SM-liigassa yhteensä 523 runkosarjaottelua tehopistein 158+171=329 ja 14 playoff-ottelua tehopistein 2+4=6 sekä keräten niissä yhteensä 308 jäähyminuuttia. Tommila pelasi urallaan myös yhden kauden Ranskassa ja Ruotsissa.


title: Esa Tommila

text: Tommila aloitti uransa Rauman Lukossa, jossa hän teki SM-liigadebyyttinsä kaudella 1981–1982. Tommilan tulokaskausi toi 36 runkosarjaottelussa tehot 6+6=12. Kaudeksi 1983–1984 Lukko putosi I-divisioonaan, mutta nousi sieltä takaisin SM-liigaan kaudeksi 1984–1985. Kaudella 1985–1986 Tommilan oli Lukon kolmanneksi paras pistemies tehoilla 13+17=30. Kaudella 1986–1987 hän oli joukkueen kolmanneksi paras maalintekijä 19 osumallaan. Kaudella 1987–1988 Tommila oli Lukon kolmanneksi paras pistemies tehoilla 14+22=36. Hän voitti kauden päätteeksi liigauransa ainoan mitalin, kevään 1988 SM-hopean.


title: Esa Tommila

text: Kaudella 1988–1989 Tommila teki SM-liigan yhden kauden piste-ennätyksensä 18+27=45. Kaudella 1989–1990 hän teki SM-liigan yhden kauden maaliennätyksensä 20 osumallaan, joilla Tommila oli Lukon toiseksi paras maalintekijä Esa Keskisen jälkeen, kuten myös toiseksi paras pistemies 39 tehopisteellään.


title: Esa Tommila

text: Vietettyään 11 kautta Lukon miesten joukkueessa Tommila siirtyi kaudeksi Tampereen Ilveksen riveihin 1992–1993. Hän oli tehoilla 17+16=33 joukkueen paras maalintekijä ja toiseksi paras pistemies Timo Peltomaan jälkeen. Kesken toisen Ilves-kautensa 1993–1994 Tommila siirtyi sarjatasoa alemmas I-divisioonaan ja TuTon riveihin. Hän voitti joukkueen mukanaI-divisioonan runkosarjan ja oli liigakarsinnoissa tehoilla 4+3=7 TuTon paras maalintekijä sekä pistemies Jouni Tuomisen kanssa. Joukkueen kausi päättyi sarjanousuun SM-liigaan.


title: Esa Tommila

text: Tommila vietti TuTossa yhden SM-liigakauden, jonka jälkeen hän vietti kaksi viimeistä pelivuottaan ulkomailla. Tommila pelasi kauden 1995–1996 ranskalaisessa Brûleurs de Loups de Grenoblessa. Kauden 1996–1997 hän aloitti Elitserien-joukkue AIK IF:ssä, mutta siirtyi kesken kauden sarjatasoa alemmas Ruotsin I-divisioonan Piteå HC:hen.


title: Esa Tommila

text: Tommila pelasi myös alle 20-vuotiaiden MM-kilpailuissa vuonna 1982, jolloin hän voitti pronssia.


title: Esa Tommila

text: Tommilan serkun poika on nykyään Porin Ässien SM-liigajoukkueessa puolustajana pelaava Juho Tommila. Esa Tommila toimii nykyään myyntineuvottelijana Raumanmeren Kiinteistövälityksessä, jonka omistavat hänen entinen joukkuetoverinsa Tero Käpynen sekä Tiia Kastola.


title: Sergei Pareiko

text: Sergei Pareiko (s. 31. tammikuuta 1977 Tallinna) on virolainen jalkapalloilija, pelipaikaltaan maalivahti. Hän pelasi sarjatasolla kotimaansa lisäksi muun muassa Puolassa ja Venäjällä (FK Volga Nižni Novgorod).


title: Sergei Pareiko

text: Pareiko oli Viron maajoukkueen ykkösmaalivahti Mart Poomin lopettamisen jälkeen ja pelasi 65 A-maaottelua vuosina 1996–2015.


title: Adolf von Auersperg

text: Adolf von Auersperg (21. heinäkuuta 1821 Praha, Böömi – 5. tammikuuta 1885 Goldeggin linna) oli itävaltalainen ruhtinas ja valtiomies, joka toimi Itävallan pääministerinä vuosina 1871–1879.


title: Adolf von Auersperg

text: Adolf von Auersperg kuului vanhaan, jo 1000-luvulta tunnettuun Auerspergin aatelissukuun. Hänen vanhempi veljensä oli Karl von Auersperg, joka toimi vuonna 1868 lyhyen aikaa pääministerinä. Adolf von Auersperg palveli aluksi ratsuväenupseerina, kunnes hänet vuonna 1860 valittiin Böömin maapäiville niin sanotun perustuslaillisen puolueen edustajana. Vuonna 1867 hänet nimitettiin Böömin ylimaamarsalkaksi ("oberstlandmarschall") ja 1870 Salzburgin paikallishallinnon johtajaksi ("landespräsident"). Kun Karl Siegmund von Hohenwartin hallitus kaatui 1871 epäonnistuneeseen yritykseen luoda Böömille itsehallinto, keskitettyä hallintoa kannattanut Auersperg tuli uudeksi pääministeriksi. Hän kokosi professoreista ja juristeista hallituksen, joka keskittyi hallinnollisiin uudistuksiin. Böömin suhteen se vetäytyi täydellisesti Hohenwartin linjasta, joten tšekit alkoivat protestina boikotoida parlamenttia ja Böömin maapäiviä. Auerspergin hallitus toteutti vuonna 1873 vaalijärjestelmän uudistamisen ja vähensi kirkon vaikutusvaltaa, mutta se kärsi poliittisista skandaaleista ja puolueiden sisäisistä riidoista. Vuoden 1878 Berliinin kongressin jälkeen Itävalta ryhtyi miehittämään Bosnia-Hertsegovinaa Balkanilla. Valtakunnan slaavilaisen väestön lisääntymistä pelännyt saksalaisten liberaalien puolue veti tämän seurauksena tukensa pois hallitukselta, minkä jälkeen Auersperg erosi helmikuussa 1879. Myöhemmin samana vuonna pääministeriksi tullut Eduard Taaffe sai suostuteltua tšekkiedustajat palaamaan valtiopäivätyöhön. Pääministerikautensa jälkeen Auersperg oli kuolemaansa asti valtakunnan tilintarkastustuomioistuimen presidentti.


title: Intian naisten jalkapallomaajoukkue

text: Intian naisten jalkapallomaajoukkue edustaa Intiaa naisten kansainvälisissä maaotteluissa. Joukkuetta hallinnoi maan jalkapalloliitto All India Football Federation. Joukkueen päävalmentajana aloitti vuonna 2013 Anadi Barua.


title: Viirusilmävaskinen

text: Viirusilmävaskinen ("Orthonevra elegans") on Euroopassa pahoin taantunut kukkakärpäslaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Viirusilmävaskinen

text: Viirusilmävaskinen kuuluu sukuun "Orthonevra", jonka kaikki lajit ovat pieniä, mustia mutta metallinkiiltoisia kärpäsiä, joilla on suvulle tyypillinen pään muoto ja siipisuonitus. Lähisukulaisistaan 5–6 mm:n pituinen viirusilmävaskinen eroaa kuitenkin siinä, että sen verkkosilmissä näkyy tumma ja kapea poikkijuova, raajojen sääret ja nilkkojen ensimmäiset jaokkeet ovat keltaiset sekä tuntosarvien kolmas jaoke on noin neljä kertaa pitempi kuin leveä.


title: Viirusilmävaskinen

text: Laji on ilmeisesti hävinnyt Pohjoismaista Länsi-Eurooppaan ulottuvalta alueelta. Sitä tavataan Keski- ja Itä-Euroopassa ja idässä aina Mongoliaan ja Kiinaan saakka, mutta kaikkialla niilläkin alueilla Euroopassa, jolta se ei ole vielä hävinnyt, laji on harvinainen ja varsin paikoittainen. Suomesta lajista tunnetaan vain muutama vanha havainto Karjalohjan tienoolta.


title: Viirusilmävaskinen

text: Viirusilmävaskinen elää kosteilla niityillä, joissa on puroja ja lähteikköjä, ja se saattaa lajina olla täysin sidoksissa tällaisiin paikkoihin. Kärpäset ovat lennossa kesäkuusta elokuuhun ja ruokailevat etenkin sarjakukkaisten kukinnoilla. Toukkaa tai sen elintapoja ei tunneta, mutta sen oletetaan lähilajien tapaan elävän veden alla ja hengittävän hengitysputken kautta.


title: Viirusilmävaskinen

text: Suomesta laji on hävinnyt, Ruotsissa ja Tanskassa se on erittäin uhanalainen ja sopivien kosteikkojen häviäminen voi vaarantaa lajin säilymisen.


title: Leopold Hasner von Artha

text: Leopold Hasner von Artha (15. maaliskuuta 1818 Praha – 5. kesäkuuta 1891 Bad Ischl) oli itävaltalainen poliitikko, joka toimi Itävallan opetusministerinä vuosina 1867–1870 ja pääministerinä lyhyen aikaa vuonna 1870.


title: Leopold Hasner von Artha

text: Lakia ja filosofiaa opiskellut Hasner tuli vallankumousvuonna 1848 "Prager Zeitung" -nimisen Prahassa ilmestyneen virallisen lehden toimittajaksi. Hän herätti pian liberaaleilla mielipiteillään sekä valtakunnan keskitettyä hallintoa kannattamalla Itävallan hallituksen huomion. Opetusministeri Leo von Thun und Hohenstein järjesti hänet vuonna 1849 oikeusfilosofian professoriksi Prahan yliopistoon. Hän oli myös kansantalouden professori vuodesta 1851 Prahassa ja vuodesta 1865 Wienin yliopistossa. Hasner valittiin 1861 edustajaksi ensin Böömin maapäiville ja sitten Itävallan parlamenttiin eli valtakunnanneuvostoon ("reichsrat"), jonka alahuoneen puhemieheksi hänet valittiin 1863. Neljä vuotta myöhemmin hänestä tuli ylähuoneen elinikäinen jäsen ja opetusministeri Karl von Auerspergin hallitukseen. Hasnerin ministerikaudella Itävallassa otettiin käyttöön kahdeksanvuotinen oppivelvollisuus ja perusopetus muutettiin luonteeltaan ei-uskonnolliseksi ja otettiin valtion valvontaan. Hasner toimi pääministerinä 1. helmikuuta – 5. huhtikuuta 1870, mutta hänen lyhytikäinen hallituksensa kompastui kansallisuusryhmien välisiin jatkuviin ristiriitoihin. Hän jatkoi myöhemmin vaikuttajana ylähuoneessa.


title: Viirusarvikirvari

text: Viirusarvikirvari ("Chrysotoxum octomaculatum") on kukkakärpäsiin kuuluva kärpäslaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Viirusarvikirvari

text: Viirusarvikirvari muistuttaa paljolti kaarisarvikirvaria ("Chrysotoxum festivum"), mutta viirusarvikirvarin tuntosarvien tyvestä laskien kolmas jaoke on aina lyhyempi kuin ensimmäinen ja toinen jaoke yhteensä. Ruumiin yleisväritys on musta, mutta takaruumiin jaokkeissa on keskeltä katkeavat keltaiset poikkijuovat ja toisen jaokkeen poikkijuova kaartuu taaksepäin. Ainakin neljännessä, mutta usein myös kolmannessa jaokkeessa jaokkeen etureunan mustan alueen katkaisee jaokkeen reunan tuntumassa oranssi pitkittäisjuova. Ruumiin pituus 10–13 mm.


title: Viirusarvikirvari

text: Lajin levinneisyys ulottuu Länsi- ja Etelä-Euroopasta Keski-Aasiaan. Suomessa viirusarvikirvari on tavattu vain kolme kertaa. Kerran Etelä-Karjalan Uukuniemestä ja kahdesti Varsinais-Suomen Koski Tl:n Eriksbergistä.


title: Viirusarvikirvari

text: Viirusarvikirvari suosii lämpimiä ympäristöjä ja viihtyy aukkoisissa lehtimetsissä, sopivan avoimilla mutta pensaikkoisilla niityillä sekä rantojen hiekkapohjaisissa männiköissä. Koiraat lentelevät muutamien metrien korkeudella maanpinnasta, naaraat matalammalla kasvillisuuden yläpuolella ja kärpäset käyvät aterioimassa kukilla. Ruotsissa laji on lennossa touko-kesäkuussa sekä syyskuussa. Toukkaa tai sen elintapoja ei tunneta, mutta se saattaa olla jollakin tapaa sidoksissa muurahaisiin.


title: Viirusarvikirvari

text: Suomessa laji on luokiteltu hävinneeksi, Ruotsissa se on erittäin uhanalainen.


title: José Lai Hung-seng

text: José Lai Hung-seng (; s. 14. tammikuuta 1946 Macao) on kiinalainen roomalaiskatolinen piispa. Hänet vihittiin papiksi Macaon hiippakuntaan 28. lokakuuta 1972 ja nimitettiin sen koadjuuttoripiispaksi 23. tammikuuta 2001. Piispaksi vihkiminen seurasi 2. kesäkuuta. Pääkonsekraattorina toimi Domingos Lam Ka Tseung, jota avustivat Arquimínio Rodrigues da Costa ja John Tong Hon.


title: José Lai Hung-seng

text: Lai Hung-sengista tuli 30. kesäkuuta 2003 Macaon piispa.


title: Fulgence Werner Le Roy

text: Fulgence Werner Le Roy (23. elokuuta 1924 Beervelde – 14. lokakuuta 2017) oli Etelä-Afrikassa toiminut belgialainen roomalaiskatolinen piispa. Hän liittyi benediktiineihin 22. syyskuuta 1947 ja sai pappisvihkimyksensä 20. heinäkuuta 1952. Hänet nimitettiin Pietersburgin apotiksi sekä Ausafan titulaaripiispaksi 10. heinäkuuta 1975 ja sitten Pietersburgin piispaksi 15. joulukuuta 1988. Le Royn konsekroi 14. syyskuuta 1975 George Francis Daniel, jota avustivat Peter Fanyana John Butelezi ja John Thomas Durkin.


title: Fulgence Werner Le Roy

text: Le Roy jäi eläkkeelle 17. helmikuuta 2000.


title: Alfonso de Jesús Hinojosa Berrones

text: Alfonso de Jesús Hinojosa Berrones (7. lokakuuta 1924 Monterrey – 23. helmikuuta 2017) oli meksikolainen roomalaiskatolinen piispa. Hänet vihittiin papiksi 9. lokakuuta 1949 ja nimitettiin Ciudad Victorian hiippakunnan johtoon 12. helmikuuta 1974. Piispaksi vihkiminen seurasi 5. huhtikuuta. Pääkonsekraattorina toimi Alfonso Espino y Silva, jota avustivat José de Jesús Tirado Pedraza ja Fortino Gómez León.


title: Alfonso de Jesús Hinojosa Berrones

text: Hinojosa Berrones sai 10. huhtikuuta 1985 nimityksen Monterreyn arkkihiippakunnan vihkipiispaksi, jona hän toimi, kunnes jäi eläkkeelle 2. helmikuuta 2000.


title: Antonio González Sánchez

text: Antonio González Sánchez (s. 15. syyskuuta 1947) on meksikolainen roomalaiskatolinen piispa. Hänet vihittiin papiksi 10. kesäkuuta 1973 ja nimitettiin Ciudad Victorian hiippakunnan johtoon 3. marraskuuta 1995. Piispaksi vihkiminen seurasi 14. joulukuuta. Pääkonsekraattorina toimi Girolamo Prigione, jota avustivat Adolfo Antonio Suárez Rivera ja Emilio Carlos Berlie Belaunzarán.


title: Adolf Fischhof

text: Adolf Fischhof (8. joulukuuta 1816 Alt-Ofen, Unkari – 23. maaliskuuta 1893 Emmersdorf) oli itävaltalainen liberaali poliitikko ja poliittinen teoreetikko.


title: Adolf Fischhof

text: Fischhof oli nuori apulaislääkäri, joka kohosi merkittävään rooliin vuoden 1848 vallankumouksen aikana. Hän esiintyi Wienissä puhujana kansanjoukkojen edessä vallankumouksen ensimmäisenä päivänä 13. maaliskuuta ja hänestä tuli hetkessä kumousta tukeneen opiskelijaliikkeen johtaja. Toukokuussa hänet valittiin Wieniä käytännössä hallinneen turvallisuuskomitean puheenjohtajaksi ja hän oli keskeisenä vaikuttajana Wienissä ja sitten Kremsierissä kokoontuneissa lyhytikäisissä kansalliskokouksissa. Fischhof oli mukana laatimassa Kremsierin kansalliskokouksen hyväksymää liberaalia perustuslakia, joka ei koskaan tullut voimaan. Vallankumouksen lopullisen kukistamisen jälkeen hänet pidätettiin maaliskuussa 1849 ja hän joutui lyhyeksi aikaa vankilaan. Häntä syytettiin virheellisesti osallisuudesta sotaministeri Theodor Baillet von Latourin murhaan.


title: Adolf Fischhof

text: Fischhof sai täydet kansalaisoikeutensa takaisin vuoden 1867 yleisessä armahduksessa, mutta kieltäytyi enää osallistumasta politiikkaan ja eli vetäytyneenä Emmersdorfiin. Hän kuitenkin jatkoi toimintaansa poliittisena teoreettikkona. Fischhof ehdotti vuonna 1861 julkaisemassaan lentokirjasessa "Zur Lösung der ungarischen Frage" Itävallan muuttamista kaksoismonarkiaksi – kuusi vuotta ennen vuoden 1867 suurta kompromissia. Vuonna 1869 hän ehdotti myös valtakunnan itävaltalaisen puoliskon muuttamista liittovaltioksi. Nämä ajatukset vaikuttivat paljon varsinkin tuon ajan tšekkiläisiin vaikuttajiin. Vuonna 1882 Fischhof yritti huonolla menestyksellä perustaa Itävaltaan eri kansallisuusryhmät yhdistävää vapaamielistä puoluetta.


title: Raymundo López Mateos

text: Raymundo López Mateos (4. maaliskuuta 1932 Angangueo – 3. huhtikuuta 2000) oli meksikolainen roomalaiskatolinen piispa. Hän liittyi fransiskaaneihin 1. tammikuuta 1949 ja sai pappisvihkimyksensä 4. kesäkuuta 1955. Hänet nimitettiin Ciudad Victorian hiippakunnan johtoon 20. joulukuuta 1985, ja piispaksi vihkiminen seurasi 29. tammikuuta 1986. Pääkonsekraattorina toimi Girolamo Prigione, jota avustivat Adolfo Antonio Suárez Rivera ja Alfonso de Jesús Hinojosa Berrones.


title: Raymundo López Mateos

text: López Mateos erosi tehtävistään piispana 3. marraskuuta 1994.


title: Salvador Q. Quizon

text: Salvador Quizon Quizon (6. joulukuuta 1924 Manila – 5. elokuuta 2016) oli filippiiniläinen roomalaiskatolinen piispa. Hänet vihittiin papiksi 12. maaliskuuta 1949 ja nimitettiin Lipan arkkihiippakunnan vihkipiispaksi sekä Feradi Minuksen titulaaripiispaksi 9. kesäkuuta 1979. Piispaksi vihkiminen seurasi 22. elokuuta. Pääkonsekraattorina toimi Bruno Torpigliani, jota avustivat Ricardo Jamin Vidal ja Cirilo R. Almario.


title: Salvador Q. Quizon

text: Quizon jäi eläkkeelle vihkipiispan tehtävistä 6. huhtikuuta 2002.


title: Pohjoismaiden yleisurheiluennätykset

text: Pohjoismaiden yleisurheiluennätyksiä ovat Suomen, Tanskan, Norjan, Ruotsin ja Islannin edustusoikeuden omaavien urheilijoiden tekemät ja kansallisten liittojen ratifioimat kansalliset ennätykset. Koko Pohjoismaiden ennätys kussakin lajissa on lihavoitu allaolevissa taulukoissa.


title: Albert Schäffle

text: Albert Schäffle (24. helmikuuta 1831 Nürtingen, Württemberg – 25. joulukuuta 1903 Stuttgart) oli saksalainen taloustieteilijä, sosiologi ja poliitikko. Hän toimi Itävallan kauppaministerinä vuonna 1871.


title: Albert Schäffle

text: Schäffle toimi vuodesta 1860 poliittisen taloustieteen professorina Tübingenin yliopistossa ja vuodesta 1868 Wienin yliopistossa. Hän oli myös edustajana Württembergin maapäivillä 1862–1865 sekä 1868 Saksan tulliliiton tulliparlamentissa ("zollparlament"). Vaikka Schäffle tunnettiinkin radikaaleista mielipiteistään, hänet kutsuttiin helmikuussa 1871 kauppaministeriksi Karl Siegmund von Hohenwartin johtamaan Itävallan hallitukseen. Schäfflestä tuli hallituksen vahva mies ja hän laati suunnitelman itsehallinnon luomisesta Böömille säätämällä niin sanotut perusartiklat ("fundamentalartikeln"). Sekä saksankieliset itävaltalaiset että unkarilaiset vastustivat suunnitelmaa ja seurauksena Hohenwartin hallitus joutui eroamaan saman vuoden lokakuussa. Sen jälkeen Schäffle asettui Stuttgartiin ja omistautui sosiologiselle ja taloustieteelliselle tutkimustyölle.


title: Albert Schäffle

text: Schöflle käsitteli laajassa tuotannossaan muun muassa kapitalismia ja sosialismia. Hän kritisoi liberaalia kapitalismia ja pangermanistisia ajatuksia. Hänen teoksillaan on sanottu olleen suuri vaikutus tuon ajan Saksassa vallinneisiin yleisiin käsityksiin sosialismista, vaikka hän ei itse ollutkaan kyseisen aatteen kannattaja. Schäfflen päätyönä pidetään vuosina 1875–1878 neljässä osassa ilmestynyttä teosta "Bau und leben des sozialen körpers". Sosiologina hänellä oli suuri vaikutus varsinkin saksalaisella kielialueella. Schäfflen teoksissaan esittämät ajatukset vaikuttivat myös lainsäädäntöön sekä Itävallassa että Saksassa. Kaksiosaiset muistelmat ilmestyivät hänen kuolemansa jälkeen.


title: Laakeripoppeli

text: Laakeripoppeli ("Populus laurifolia") on "Populus"-sukuun kuuluva laji.


title: Laakeripoppeli

text: Laakeripoppeli ei ole rungoltaan suora. Se on normaalikokoinen puu.


title: Laakeripoppeli

text: Laakeripoppeli on kotoisin Keski-Aasiasta. Se viihtyy aurinkoisella paikalla ja menestyy Suomessa I–VI menestymisvyöhykkeillä.


title: Troy Baker

text: Troy E. Baker (s. 1. huhtikuuta 1976, Dallas, Texas) on yhdysvaltalainen näyttelijä, muusikko ja ääninäyttelijä. Hänet tunnetaan parhaiten äänirooleistaan televisiosarjoissa ja videopeleissä. Esimerkkejä tunnetuista rooleista ovat ovat Snow Villiers "Final Fantasy XIII":ssä, Kanji Tatsumi pelissä "", Vincent Brooks "Catherinessa", Joel pelissä "The Last of Us", Booker DeWitt pelissä "BioShock Infinite" ja Valvatorez "Disgaea 4":ssä.


title: Troy Baker

text: Baker aloitti ääninäyttelijän uransa radiomainoksista ja sen jälkeen työskenteli animesarjojen kanssa, kuten "Bleach", Dragon Ball Z, "Fullmetal Alchemist", "", "Naruto", "", "One Piece", "Shin-Chan", "Soul Eater", ja "Trinity Blood".


title: Troy Baker

text: Baker on tehnyt erittäin suuren määrän äänirooleja videopeleihin. Hänen ääntään on kuultu peleissä ja -sarjoissa kuten "Final Fantasy", "BioShock", "Sonic the Hedgehog", "Dead or Alive", "Ninja Gaiden", "Saints Row", "The Last of Us", "Disgaea" ja "Resident Evil". Esimerkkejä tulevista rooleista ovat "" ja "".


title: Julius von Haynau

text: Julius Jacob von Haynau (14. lokakuuta 1786 Kassel, Hessen – 14. maaliskuuta 1853 Wien) oli itävaltalainen paroni ja kenraali, jolla oli merkittävä rooli separatistisen kapinoiden kukistamisessa vuosina 1848–1849 Pohjois-Italiassa ja Unkarissa. Hän sai käyttämiensä ankarien keinojen seurauksena julmurin maineen.


title: Julius von Haynau

text: Haynau oli Hessen-Kasselin vaaliruhtinas Vilhelm I:n avioton poika. Hän aloitti sotilasuransa Itävallan armeijassa vuonna 1801 ja osallistui Napoleonin sotiin. Vuoteen 1848 mennessä hän oli ylennyt sotamarsalkkaluutnantiksi ja toiminut divisioonankomentajana Unkarissa. Vallankumouksen puhjettua tuona vuonna Haynau lähti vapaaehtoisesti kukistamaan liikehdintää Italiassa ja sai aluksi nimityksen Veronan komendantiksi. Hän osallistui voitokkaaseen Custozan taisteluun sekä Peschieran puolustukseen. Tukahdutettuaan 31. maaliskuuta – 1. huhtikuuta 1849 ankarin keinoin Bresciassa puhjenneen kansannousun hän sai lempinimen ”Brescian hyeena”. Saman vuoden toukokuussa hänet kutsuttiin "feldzeugmeisterina" johtamaan Unkaria kukistamaan lähetettyjä Itävallan joukkoja. Haynau löi Unkarin armeijan 5. elokuuta Szöregin ja 9. elokuuta Temesvárin taistelussa. Hän sai arvostusta sotilaallisilla kyvyillään, mutta häntä myös yleisesti inhottiin sillä hän kohteli hävinneitä niin ankarasti. Kuuluisin esimerkki tästä oli unkarilaisten kapinajohtajien teloitus Aradissa 6. lokakuuta. Haynau nimitettiin Unkarin valtionhoitajaksi ja ylipäälliköksi, ja hän hallitsi maata käytännössä sotilasdiktaattorina kunnes hänet Itävallan hallituksen kanssa syntyneiden erimielisyyksien vuoksi yllättäen erotettiin tehtävistään 6. heinäkuuta 1850.


title: Julius von Haynau

text: Haynau jäi eläkkeelle ja kierteli Euroopassa, mutta huono maine seurasi häntä kaikkialle. Vieraillessaan Lontoossa 1850 ja Brysselissä 1852 hän joutui vihaisten väkijoukkojen hyökkäysten kohteeksi. Hän perusti "Die Haynau-stiftung" -nimisen rahaston, joka tuki taloudellisesti sotainvalideja, sotaleskiä ja sotilaiden lapsia.


title: Julius von Haynau

text: Julius von Haynaun veli oli Hessenin armeijassa palvellut kenraali Carl von Haynau.


title: Serafín Luis Alberto Cartagena Ocaña

text: Serafín Luis Alberto Cartagena Ocaña (s. 7. marraskuuta 1924) on Ecuadorissa toiminut espanjalainen roomalaiskatolinen piispa. Hän kuuluu fransiskaaneihin.


title: Serafín Luis Alberto Cartagena Ocaña

text: Cartagena Ocaña vihittiin papiksi 1. huhtikuuta 1951 ja nimitettiin Galápagosin prefektiksi 17. toukokuuta 1980. Hän sai 10. syyskuuta 1982 nimityksen Zamoran (en Ecuador) apostoliseksi vikaariksi ja Gibban titulaaripiispaksi. Piispaksi konsekroinnin suoritti 2. helmikuuta 1983 Vincenzo Maria Farano, jota avustivat Bernardino Carlos Guillermo Honorato Echeverría Ruiz ja Luis Alberto Luna Tobar.


title: Serafín Luis Alberto Cartagena Ocaña

text: Cartagena Ocaña jäi eläkkeelle 1. helmikuuta 2003.


title: Toni Duggan

text: Toni Duggan (s. 25. heinäkuuta 1991) on englantilainen jalkapalloilija, pelipaikaltaan hyökkääjä. Hän on pelannut Englannin naisten maajoukkueessa huhtikuun 2018 loppuun mennessä 59 maaottelua ja tehnyt niissä 20 maalia. Hän saavutti MM-pronssia vuonna 2015 ja kuului EM-kilpailuissa 2017 välieriin yltäneeseen joukkueeseen.


title: Toni Duggan

text: Duggan esiintyi ensimmäisen kerran Englannin naisten maajoukkueessa syyskuussa 2012. Hän kuului Englannin joukkueeseen EM-kilpailuissa 2013 ja teki viime hetken tasoitusmaalin alkulohkon ottelussa Venäjää vastaan. MM-kilpailuissa 2015 hän pelasi Englannin kolmessa alkulohko-ottelussa, neljännesvälierässä sekä välierässä. EM-kilpailuissa 2017 hän pelasi kolmessa alkulohko-ottelussa sekä välierässä. Hän teki turnauksen alkulohkossa kaksi maalia, yhden Skotlantia ja yhden Portugalia vastaan.


title: Toni Duggan

text: Duggan pelasi nuorten maajoukkueissa 38 ottelua ja teki niissä 20 maalia. Hän kuului joukkueensa tähtiin alle 19-vuotiaiden EM-kilpailuissa 2009 ja teki loppuottelussa maalin 18-vuotissyntymäpäivänään, kun Englanti voitti mestaruuden. Vuosina 2008 ja 2010 hän pelasi alle 20-vuotiaiden MM-kilpailuissa.


title: Toni Duggan

text: Seuratasolla Duggan edustaa FC Barcelonaa, jonne hän siirtyi kesällä 2017 Manchester Citystä. Aiemmin hän edusti Evertonia. Manchester Cityn joukkueessa Duggan voitti Englannin naisten Superliigan mestaruuden vuonna 2016.


title: Reynaldo Gonda Evangelista

text: Reynaldo Gonda Evangelista (s. 8. toukokuuta 1960 Mabini) on filippiiniläinen roomalaiskatolinen piispa. Hänet vihittiin papiksi Lipan arkkihiippakuntaan 19. kesäkuuta 1986 ja nimitettiin Boacin hiippakunnan johtoon 11. joulukuuta 2004. Piispaksi vihkiminen seurasi 26. tammikuuta 2005. Pääkonsekraattorina toimi Antonio Franco, jota avustivat Ramon Cabrera Argüelles ja Salvador Q. Quizon. Evangelista asetettiin virkaansa 22. helmikuuta 2005.


title: Reynaldo Gonda Evangelista

text: Evangelista sai 8. huhtikuuta 2013 uuden nimityksen Imusin piispaksi.


title: Sennen Corrà

text: Sennen Corrà (22. joulukuuta 1924 Salizzole – 25. huhtikuuta 2005) oli italialainen roomalaiskatolinen piispa. Hänet vihittiin papiksi 29. kesäkuuta 1947 ja nimitettiin Chioggian hiippakunnan johtoon 1. toukokuuta 1976. Piispaksi vihkiminen seurasi 6. kesäkuuta. Pääkonsekraattorina toimi Giuseppe Carraro, jota avustivat Giovanni Battista Piasentini ja Giuseppe Lenotti.


title: Sennen Corrà

text: Corrà sai 19. heinäkuuta 1989 nimityksen Concordia-Perdenonen piispaksi, jona hän toimi, kunnes jäi eläkkeelle 16. syyskuuta 2000.


title: Okrayökkönen

text: Okrayökkönen ("Eremobia ochroleuca") on etelä- ja keskieurooppalainen yökköslaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Okrayökkönen

text: Okrayökkönen on valkoisen ja punaruskean kirjava perhoslaji. Etusiivet ovat vaalean punaruskeat ja niiden poikki kulkee kaksi terävästi mutkittelevaa, lähes valkoista poikkiviirua. Viirujen väliin jäävä alue on tummakehnäinen ja kuroutuu lähes tai kokonaan poikki ennen siiven takareunaa. Siiven ulkoreunassa on lisäksi kapea, valkeahko aaltoviiru. Siiven reunan ripset ovat laikuittain valkeita tai punaruskeita. Takasiivet ovat vaalean punaruskeat ja ulkoreunaa kohti jyrkästi tummenevat. Siipiväli 33–36 mm.


title: Okrayökkönen

text: Lajin levinneisyys ulottuu Espanjasta ja Brittein saarilta Skandinavian eteläosiin ja Baltiaan sekä idempänä edelleen Kaukasukselle ja Uralille saakka. Okrayökkönen on tavattu Suomesta vain neljä kertaa, viimeksi ennen vuotta 1947. Keski-Euroopassa perhoset lentävät yhtenä sukupolvena kesäkuulta elokuulle.


title: Okrayökkönen

text: Okrayökkönen viihtyy valoisilla ja kuivilla paikoilla, joilla maaperä on hiekkaista tai kalkkipitoista. Aikuiset perhoset käyvät etenkin ohdakkeiden ja kaunokkien kukilla ja tulevat valolle, huonommin syötille. Talvehtiva vaihe on muna tai toukka


title: Okrayökkönen

text: Toukka elää erilaisilla heinillä, erityisesti koiranheinällä ("Dactylis glomerata").